Patutkah Streamer Membayar Royalti Kepada Pembangun Game? Ini Respon Pengarah Kreatif Google Stadia

Patutkah streamers membayar royalti kepada pembangun video game ke atas game yang mereka mainkan secara langsung di hadapan para penonton? Ini jawapan pengarah kreatif Google Stadia.
Alex Hutchinson, pengarah kreatif Montreal Studio of Stadia Games and Entertainment
Menurut Alex Hutchinson, pengarah kreatif di Montreal Studio of Stadia Games and Entertainment dalam ciapannya di Twitter menyuarakan pandangan beliau mengenai isu ini dengan berkata streamers meraih pendapatan daripada game yang mereka beli atau dapat secara percuma. Menguatkan pendiriannya bahawa streamers patut membayar royaliti kepada pembangun video game.
Walau bagaimanapun, pandangan Alex Hutchinson itu telah mendapat kritikan negatif daripada netizen. Pandangan beliau menyebabkan Google mengeluarkan kenyataan dengan mengatakan pandangan Alex Hutchinson tidak mencerminkan pendirian di Google, Stadia atau YouTube.

Manakala menurut Michael Hartman pula, seorang pembangun game yang berpengalaman 30 tahun berkongsi pandangan beliau di Twitter dengan mengatakan kebanyakan penonton menonton stream atas sebab kandungannya yang bersifat hiburan dan bukannya untuk membeli game tersebut. Beliau juga berkata streamers juga merupakan salah satu bahagian dalam pemasaran, tapi bukan bahagian yang penting. Ini kerana streamers tidak membawa kepada jualan video game yang banyak (kecuali Among Us dan Phasmophobia).
Namun, beliau percaya pada masa depan streamers akan menjadi bahagian yang penting dalam pemasaran video game dan mungkin pembangun video game dan streamers akan mendapat manfaat yang boleh menguntungkan kedua-dua belah pihak.
Apa pandangan korang pula? Patutkah streamers membayar royalti kepada pembangun video game ke atas game yang mereka mainkan secara langsung di hadapan para penonton?


Masih Tak Puas Dengan Gameplay Uncharted: The Lost Legacy? Naughty Dog Beri Lagi 9 Minit Tambahan!

E3 2017 telah menyajikan video gameplay trailer Uncharted: The Lost Legacy yang berdurasi hanya 2 minit. Ia telah memaparkan aksi-aksi Chloe dan Nadine di India secara ringkas.

Terbaru, Naughty Dog telah memuat naik gameplay Uncharted: The Lost Legacy tambahan yang lebih panjang. Ia memperlihatkan aksi yang lebih meletup-letup dan mendebarkan selama 9 minit tanpa sebarang potongan (uncut). Kemudian, kedua-dua mereka mula memasuki sebuah bangunan (atau mungkin kuil?) yang mana suasana kembali menjadi sunyi sepi sambil mereka meneruskan pengembaraan mereka mencari harta karun.
Korang boleh saksikannya di bawah:

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: Uncharted: The Lost Legacy Akan Mempunyai Koleksi Trophy Sendiri, Termasuklah Platinum Trophy, Juga Ada Sokongan PS4 Pro


Patch 1.05 Memperbaiki Animasi, Wajah Serta Mata Watak-Watak Dalam Mass Effect: Andromeda

Tiada lagi tenungan tanpa jiwa.

Disamping memperbaiki sistem animasi, wajah serta mata watak-watak didalam Mass Effect: Andromeda, patch 1.05 akan memperbetulkan bug/glitch dan game balancing dalam mode single player/multiplayer. Pemain-pemain juga boleh menjangkakan gameplay yang lebih lancar selepas menerima update terbaru ini.
Individu-individu dari Reddit dan pelbagai media sosial telah berkongsi pembandingan sebelum dan selepas patch 1.05 ini. Didapati secara amnya, patch terbaru ini berjaya memperbetulkan animasi serta wajah/mimik muka yang aneh dari Mass Effect: Andromeda. BioWare telah mengumumkan akan terus aktif memperbaiki keluaran terbaru mereka ini dalam masa 2 bulan lagi.
Korang boleh saksikan perbandingan-perbandingan ini dibawah.

Mass Effect Andromeda (eye) patch 1.05. pic.twitter.com/DWGjitPTqS
— Mark (@heymarkd) April 6, 2017


PlayStation Experience 2017 South East Asia: Kali Pertama di Kuala Lumpur! Jom!

Jom ke PlayStation Experience 2017 South East Asia yang akan berlangsung di KL Live, Kuala Lumpur (Peta ada di bawah) pada 5 Ogos 2017 ini.

Mari berkenalan dan bergaul bersama gamers Malaysia sambil melayan demo-demo game yang akan dipamerkan, seperti Detroit: Become Human (PS4™), Everybody’s Golf (PS4™), Far Cry 5 (PS4™), Gran Turismo Sport (PS4™), Knack 2 (PS4™), dan No Heroes Allowed! VR (PS VR). *Senarai game yang telah dikemaskini di bawah.
Jom try test cuba game yang masih belum berada di pasaran
PSX SEA 2017 juga akan mengadakan Game Stage Events di mana developers atau pihak wakil dari game-game yang akan mengambil tempat di pentas untuk mengumumkan info terbaru, serta aktiviti yang menarik termasuk lah give-aways!
Giveaways dan freebies juga akan diberi kepada pengunjung
Lebih banyak game dan informasi akan di umumkan nanti! Event ini akan berlangsung dari 10 pagi sehingga 10 malam. Masuk adalah percuma. Untuk lebih maklumat lanjut, anda boleh melayari di laman rasmi di sini.
[KEMASKINI]
Di bawah adalah beberapa pengumuman-pengumuman terbaru yang telah diumumkan oleh PlayStation berkaitan acara ini. Mereka nampaknya akan mendedahkan game-game dan personaliti yang akan hadir ke acara ini secara berperingkat, maka, teruskan bersama artikel ini, kerana kami akan mengemaskini setiap pengumuman terbaru itu.
Berikut adalah trailer-trailer game yang boleh korang mainkan di acara ini nanti!

https://www.youtube.com/watch?v=8xUJJtyFOaE

Lebih menarik, berita yang pasti akan membuat ramai peminat tersenyum lebar, penerbit siri Gran Turismo, Kazunori Yamauchi akan turut hadir ke Kuala Lumpur nanti! Semestinya, beliau akan mempersembahkan game terbaru daripada siri ini, Gran Turismo Sport.

Tidak cukup dengan itu, siapa yang tidak kenal dengan Wan Hazmer Wan Abd Halim? Anak Malaysia yang juga merupakan Lead Game Designer untuk Final Fantasy XV akan mempersembahkan kepada korang Monster of the Deep: Final Fantasy XV!

Tomoaki Ayano dan Kansuke Sakurai dari Capcom juga akan menghadirkan diri ke Kuala Lumpur nanti. Mereka akan mempersembahkan Marvel vs. Capcom: Infinite!

Developer terakhir yang diumumkan oleh PlayStation yang bakal menghadirkan diri ke acara ini adalah Ryozo Tsujimoto, juga dari Capcom. Beliau akan mempersembahkan Monster Hunter: World.

Dan untuk membuatkan korang pulang dengan senyuman, PlayStation akan memberikan t-shirt dan goodies lain kepada 300 individu pertama! Jadi pastikan korang datang awal pada hari tersebut!

Panduan Pengangkutan

Macam mana nak pergi KL Live? Haa, KL Live berada di Jalan Sultan Ismail, Kuala Lumpur. Bagi mereka yang nak datang menggunakan public transport, boleh lah menaiki Monorail ke Stesen Raja Chulan dan berjalan dalam 5 minit ke Life Centre (KL Live berada di tingkat 1).
Tempat letak kereta juga disediakan di KL Live namun jika ia penuh, di seberang jalan kepada KL Live mempunyai tempat letak kereta awam dalam 1km dari Kl Live.
Dan semestinya, maklumat yang korang perlu tahu juga adalah pelan di manakah game-game yang korang ingin mainkan, di manakah korang boleh dapatkan tandatangan, di manakah pentas utama dan banyak lagi. Korang boleh lihat pelannya di bawah:


Sebuah Universiti Di Amerika Syarikat Mula Menawarkan Biasiswa Untuk Pemain Fortnite

Populariti Fortnite makin lama makin meningkat.

Penawaran biasiswa kepada para pemain esport sememangnya sudah tidak asing lagi di kolej dan universiti seluruh dunia. DotA 2, League of Legends, Counter Strike dan FIFA adalah antara game yang sering ditawarkan biasiswa kepada para pemainnya.
Fortnite Battle Royale secara rasminya belum lagi boleh dikatakan sebuah game esport. Walaupun begitu, sebuah universiti di Ohio, Amerika Syarikat telahpun menawarkan biasiswa untuk game yang kini menjadi bualan ramai itu.
Ashland University minggu ini telah mengumumkan bahawa mereka bakal menjadi kolej/universiti pertama di Amerika Syarikat yang menawarkan biasiswa secara spesifiknya kepada game Fortnite.

“Saya merasakan Fortnite mempunyai ruang yang banyak untuk pemain menjadi kreatif,” kata Josh Buchanan, bakal ketua jurulatih yang mempunyai latar belakang terhadap esport StarCraft II, memetik laporan Variety.com.
“Terdapat banyak kerjasama dalam mekanik membinanya yang masih lagi belum diterokai. Ramai pemain melakukan perkara yang menarik, dan ia nampak cool, tapi ia mungkin sesuatu yang bukan paling efisyen. Saya rasakan ia adalah game yang, disebabkan bagaimana kreatif kamu boleh jadi, mempunyai banyak potensi untuk menjadi pemain yang berkemahiran tinggi dalam game ini.”
Buchanan mendedahkan yang program biasiswa ini akan disediakan dengan beberapa jurulatih dan staf yang didedikasikan untuk membantu para pemain berjaya, bukan sahaja dalam game tetapi juga dalam akademik. Ia akan membantu para pemain memiliki kehidupan sosial yang baik, dan kecergasan fizikal dalam keadaan terbaik.
Bermula pada semester 2018 akan datang, Ashland Eagles akan mengadakan sesi ujibakat untuk para pelajar, menawarkan biasiswa sehingga USD4,000. Pemohon akan dinilai berdasarkan skil dalam game dan juga sejarah akademik.

Program biasiswa ini juga akan termasuk untuk game Counter-Strike, League of Legends, Overwatch dan Rocket League.


Football Manager Mulakan Projek Jangka Panjang Untuk Memperkenalkan Bola Sepak Wanita

Sports Interactive telah mengumumkan satu rancangan menarik untuk memperkayakan lagi kandungan yang ada dalam francais simulasi pengurusan kelab bola sepak mereka, Football Manager.
Dalam satu kenyataan yang dikeluarkan, lapor IGN, Sports Interactive telah memulakan projek jangka panjang untuk memperkenalkan bola sepak wanita ke dalam game tersebut.
Kehadiran bola sepak wanita ini akan ditambah secara terus ke dalam francais game sedia ada, dan bukan mengasingkannya ke sebuah game yang lain.
Sports Interactive menyatakan yang mereka amat komited dalam memastikan kandungan bola sepak wanita akan dibikin dengan elemen-elemen yang tepat dari dunia sebenar, dan tidak akan mengumumkan apa-apa tarikh pelancaran sehingga mereka benar-benar dapat mencapai standard tersebut.
Pengarahnya, Miles Jacobson menegaskan yang penambahan kandungan bola sepak wanita ini tentunya akan menelan perbelanjaan yang tinggi dan hasilnya adalah sangat minima dalam jangka waktu pendek. Namun, objektif utama mereka adalah untuk memecahkan kekangan-kekangan yang timbul selama ini, serta ingin mewujudkan kesamarataan dalam dunia bola sepak.
Sama-sama kita nantikan bilakah dan bagaimanakah bentuk kandungan bola sepak wanita yang akan ditampilkan ke dalam francais Football Manager kelak.


Makan Mario and Friends! Kini Dalam 10 Perisa Aiskrim Yoghurt!

Nintendo dan Yogurt-land, sebuah francais frozen yogurt telah mengumumkan kolaborasi antara mereka bulan lepas.

Untunglah bagi penduduk di Amerika Syarikat – sebab mereka dapat merasa kelazatan chocolate Mario dan kemanisan Princess Peach! Kalau korang teringin sangat, korang boleh mendapatkan ais krim ini daripada tempat tertentu seperti yang tertera di website Yogurt-land sehingga September 8. Jom kita tengok perisa apa yang ada dan tarikh keluarannya!

1. Mario’s Chocolate Gelato – Julai 1
2. Bowser’s Dragon Berry Tart – Julai 1

3. Toad’s Rocky Road – Julai 8
4. Yoshi’s Honeydew – Julai 15

5. Goomba’s Ice Coffee – Julai 22
6. Princess Peach Tart – July 29

7. Donkey Kong Banana Cream – Ogos 5
8. Shy Guy’s Pineapple Lime Coconut Sorbet – Ogos 12

9. Koopa Troopa’s Lemon Cupcake – Ogos 19
10. Luigi’s White Chocolate Pistachio – Ogos 26
Korang juga boleh mengumpul sudu edisi terhad Mario, Yoshi, Luigi, Peach, dan Bowser.

Yogurt-land juga mengadakan pertandingan yang diadakan oleh Nintendo dan menangi hadiah seperti Wii U dan stok setahun froyo. Sayangnya, pertandingan ini anya terbuka untuk penduduk Amerika.


Xbox One X Akan Membantu Memperkembangkan Industri Video Game, Kata CEO Ubisoft

Salah satu cerita terbesar dalam industri video game pada tahun ini ialah Xbox One X dari Microsoft. Konsol berkuasa dengan harga USD500 itu akan dilancarkan pada 7 November dan Ubisoft percaya ia akan memberikan impak yang besar kepada keseluruhan industri.
CEO Ubisoft, Yves Guillemot memulakan dengan mengatakan Assassin’s Creed: Origins, yang mana Microsoft bekerjasama memanfaatkan penggunaan konsol itu.
Beliau berkata pula bahawa dia digalakkan oleh gerakan yang dilakukan oleh Microsoft untuk fokus kepada kuasa yang ada pada Xbox One X berbanding fokus kepada Kinect. Keputusan memasukkan Kinect dalam setiap Xbox One telah dikritik caranya dan namun kemudian Microsoft tidak memasukkan kamera ke dalam setiap Xbox One.
CEO Ubisoft, Yves Guillemot
“Kami telah melakukan urus niaga dengan Microsoft untuk Assassin’s Creed: Origins, yang mana membawa kepada kelebihan yang bagus untuk kuasa yang ada pada mesin itu,” kata Guillemot.
“Kami sememangnya nampak seperti apa yang mereka lakukan kerana daripada mengadakan Kinect atau apa-apa sahaja pada masa kini, industri akan pergi kepada mesin yang mempunyai lebih banyak kuasa, lebih mendalam, AI yang bagus serta keseluruhan game yang baik.”
“Kami berbuat begitu kerana ia memberikan makna kepada industri untuk berkembang kerana lebih bagus pengalamannya, lebih banyak orang akan mahukannya. Kami rasakan yang ia mempunyai potensi yang baik. Jika Microsoft di belakangnya, ia akan menjadi bagus.”
JomBaca: 80 Game Sudah Disahkan Akan Dipertingkatkan Untuk Pelancaran Xbox One X
Sumber: Gamespot


Ubisoft Dah Umumkan Tarikh Open Beta The Division 2

Semua orang boleh merasa jadi agent The Division tak lama lagi.

Get ready geng, Open Beta The Division 2 akan berlangsung dari 1 – 4 Mac 2019 untuk platform PC, PS4 dan XB1, umum Ubisoft. Kalau kena dengan citarasa, make sure sediakan 50GB space sebelum download!
Menggunakan Healing Drone buat lighting ambik gambar
Berdasarkan pengalaman Private Beta yang baru habis berlangsung minggu lepas (artikel reviu sedang ditulis), Ubisoft telah menghidangkan 2 potongan kek dengan citarasa berbeza, masing-masing secukup rasa untuk pemain menilai kalau game ini kena jiwa atau tidak.

Pertama, pemain boleh merasa pengalaman penggunaan skill dan taktik dari level 1 dan max level. Pemain akan bermula dari level 1 sehingga 7 di awal video game ini, bermain di main mission dan side mission membuka jajahan kawasan, memburu di dalam Dark Zone (area PvPvE) dan merasakan Mode Skirmish (PvP TDM terbaru).
Upgrade skill selepas level up
Keduanya pula, korang boleh merasakan macam mana bila dah max level 32 nanti sampai karakter korang boleh membawa 4 senjata sekaligus! Ubisoft telah memberi 3 karakter pilihan ‘Endgame’ yang membawa 3 senjata exotic berbeza. Weapon istimewa ini didapati dari ‘Specialization’ mengikut build tertentu. Pilih dari style offensive sniper, crossbow healer atau letupkan musuh dengan grenade launcher di dalam sebuah kawasan di dalam map Tier 2.
Specialization Crossbow yang meletup apabila ditembak igandingkan dengan skill healing
Ingat tarikh Open Beta The Division 2 ni geng. Jumpa korang di dalam Dark Zone nanti.


For Honor Kini Telah Kehilangan 95% Pemain Di Steam, Lebih Teruk Berbanding The Division Dalam Jangka Masa Sama

Usaha Ubisoft membawakan Season 2 yang menampilkan 2 Hero dan 2 map baru nampaknya masih tidak mampu untuk mengekalkan pemain asas (playerbase) dalam For Honor.

GitHyp telah mengeluarkan satu analisis terbaru mereka, yang mungkin akan mengejutkan sesetengah pihak. Menurut analisis itu, For Honor telah kehilangan 95 peratus daripada playerbase mereka di Steam setelah ia dilancarkan selama 3 bulan.
Sebagai perbandingan, peratusan kehilangan pemain ini adalah lebih tinggi berbanding The Division dalam jangka masa yang sama. The Division kehilangan 93 peratus playerbase mereka di Steam dalam masa 3 bulan ia dilancarkan.
Bagi korang yang tidak tahu, playerbase adalah jumlah pemain yang didaftarkan untuk sesebuah game. Senang kata, daripada keseluruhan jumlah pemain yang membeli For Honor, hanya 5 peratus daripadanya sahaja yang masih bermain game ini.
Graf oleh GitHyp, menunjukkan penurunan playerbase For Honor
Kami turut melaporkan sebelum ini, 2 minggu setelah For Honor dilancarkan, ia telah kehilangan separuh daripada playerbase-nya.
Season 2 dalam For Honor telah diperkenalkan oleh Ubisoft pada 16 Mei 2017 dengan membawakan 2 Hero baru, iaitu Shinobi dan Centurion, serta 2 map baru, iaitu Temple Garden dan Forge. Season 2 telah membantu melonjakkan playerbase For Honor yang semakin nazak itu daripada 2.2k pemain setiap jam kepada 4.7 pemain setiap jam di Steam. Kurang daripada sebulan selepas Season 2 dilancarkan, jumlah pemain kini menghampiri kepada jumlah sebelum Season 2 dikeluarkan.
Menurut GitHyp lagi, data terakhir yang mereka dapati pada 3 Jun 2017, hanya 3.4k pemain dicatatkan semasa waktu puncak, menjadikan 95 peratus daripada playerbase For Honor telah hilang.

For Honor bolehlah disenaraikan sebagai sebuah lagi game keluaran Ubisoft yang mendapat hype yang cukup meriah sebelum pelancaran, dan seterusnya gagal untuk menyampaikan apa yang sepatutnya selepas dikeluarkan. Dalam review Boleh Beli or Boleh Blah!?, kami nyatakan ia mungkin adalah game perlawanan pedang paling unik dan realistik pernah kami mainkan. Namun, dengan tahap server yang sangat tidak stabil yang sering mengganggu pengalaman bermain, ia membuatkan para pemain jemu dengan game ini.
Walau bagaimanapun, analisis ini hanya diperoleh daripada jumlah pemain yang dicatatkan di Steam. Ia tidak termasuk jumlah pemain yang terdapat di dua lagi platform yang dikeluarkan untuk For Honor, iaitu di PS4 dan Xbox One.

Apa pula pandangan korang? Adakah korang antara pemain yang masih bermain game ini? Atau korang juga sudah lama meninggalkannya?


Fortnite Mobile Kini Boleh Dimainkan Oleh Semua Pemain Di iOS

Harap bersabar ya pengguna Android.

Epic Games telah mengumumkan bahawa Fortnite Mobile kini sudah boleh dimainkan oleh semua pengguna di iOS. Sebelum ini, sejak mode battle royale ini dilancarkan di platform mobile, ia memerlukan pemain mendaftar dan menunggu jemputan (invitation) daripada Epic untuk mendapat akses ke dalam game.
Terkini, semua pemain boleh bermainnya tanpa sebarang jemputan diperlukan.

No invite needed – Fortnite is now open everywhere on iOS. Grab your friends and jump in now! https://t.co/qU3S8QAQ9K
— Fortnite (@FortniteGame) April 2, 2018
Walau bagaimanapun, seperti yang kami telah laporkan sebelum ini, bukanlah ‘semua’ pengguna iOS boleh bermain Fortnite Mobile. Di bawah adalah senarai peranti iOS yang boleh bermain dan yang tidak boleh bermain Fortnite Mobile.

Works with: iPhone SE, 6S, 7, 8, X; iPad Mini 4, Air 2, 2017, Pro.
Fortnite DOES NOT support: iPhone 5S, 6, 6 Plus; iPad Air, Mini 2, Mini 3, iPod Touch
— Fortnite (@FortniteGame) April 2, 2018
Bagi pengguna Android, Epic mengatakan yang ia akan dikeluarkan ke platform itu dalam beberapa bulan akan datang.
Kami telah mencuba Fortnite Mobile, dan merasa amat kagum dengan fungsi cross-platform yang diperkenalkan ke dalam game ini.


MidOne Akhirnya Mencecah 10,000 MMR Di Server DotA 2 Asia Tenggara!

Tahniah diucapkan untuk MidOne atas pencapaian cemerlang ini!

Dianggap sebagai salah seorang pemain DotA 2 yang paling berbakat di Asia Tenggara, Zheng Yeik Nai atau yang lebih dikenali sebagai MidOne kini telah mencecah rekod 10,000 MMR bagi server Asia Tenggara baru- baru ini!
Pemain daripada Team Secret ini sememangnya tidak asing dalam mencapai rekod MMR yang mengagumkan. Sebelum ini, pada tahun 2016 beliau telah menjadi pemain pertama untuk mencecah MMR setinggi 8,000 bagi server Asia Tenggara dan pada 2017 pula, beliau telah menjadi pemain pertama dari Malaysia/Asia Tenggara yang berjaya mencecah 9,000 MMR bagi server Eropah.
Kami daripada JomGaming ingin mengucapkan tahniah kepada MidOne atas pencapaiannya untuk sampai ke tahap ini!
https://youtu.be/mkmSYAlw6rM


Far Cry 6: Boleh Beli or Boleh Blah!?

Walaupun tidak melancarkan siri ini pada setiap tahun, sepertimana Call of Duty atau Assassin’s Creed (suatu ketika dulu), Far Cry 6 telah membuktikan bahawa francais ini sudah kekeringan idea dan tepu.
Zaman keemasannya sudah berlalu, dan apabila ini terjadi, sesebuah game cenderung untuk membawakan elemen yang sama berulang-ulang, dengan harapan dapat mengembalikan kegemilangan itu. Dan inilah terjadi kepada siri Far Cry pada ketika ini.
Mengapa penulis mengatakan sedemikian? Jom ikuti review ini.
Apa Ceritanya?

Far Cry 6 berlatarbelakangkan era masakini di sebuah pulau fiksyen terletak di Kepulauan Caribbean yang diberi nama Yara. Negara Yara, ketika permulaan game merupakan sebuah negara yang berada dalam krisis disebabkan pemerintahan ketenteraan diktator.
Diktator tersebut bernama Antón Castillo, disuarakan dan karakternya dimodelkan berasaskan fizikal Giancarlo Esposito. Pemerintah kejam ini sedang dalam proses untuk memperturunkan segala ilmu pemeritahan kepada anak lelakinya, bernama Diego, dilakonkan oleh Anthony Gonzalez, agar suatu hari nanti anaknya itu dapat mengambil alih tugasnya.
Apabila adanya pemerintahan diktator, tentunya ada beberapa kumpulan gerila yang ingin menentangnya. Itulah tugas pemain yang mengawal protagonis game ini, bernama Dani Rojas (boleh pilih sama ada watak ini menjadi lelaki atau perempuan) untuk bersama-sama dan menyatukan kesemua kumpulan gerila ini untuk menumbangkan rejim kuku besi Castillo.
Sayang Seribu Kali Sayang

Kita semua boleh nampak, sejak hari pertama Far Cry 6 diumumkan, modal pemasaran yang paling diketengahkan oleh Ubisoft adalah kehadiran Giancarlo Esposito. Di setiap poster, trailer dan apa sahaja promosi, Esposito akan diletakkan paling hadapan.
Jujur penulis katakan, walaupun dengan kehadiran Esposito, iaitu seorang pelakon yang dihormati ramai, juga merupakan pelakon kegemaran penulis, beliau masih tidak mampu untuk menyelamatkan game ini.
Bukannya salah Esposito. Malah beliau menunjukkan persembahan yang cukup hebat, seperti dijangka. Walau bagaimanapun, jalan ceritanya yang membuatkan game ini menghampakan. Sampai satu tahap, potensi yang ada bersama Esposito telah disia-siakan dengan trop cerita yang sudah terlalu banyak digunakan sebelum ini.
Bahkan, di sebalik Esposito digunakan sebagai muka hadapan dalam semua promosi Far Cry 6, penulis fikirkan karakternya akan muncul dengan kerap. Sayangnya tidak. Waktu skrin Antón Castillo hanyalah sedikit, tidak sebanyak dalam promosinya.
Premis dan keseluruhan plotnya terasa amat klise. Setiap plot yang disajikan amat mudah untuk diramal apakah yang berlaku seterusnya. Ditambah pula dengan watak-watak bantuan membosankan — yang tugas mereka hanyalah untuk membantu Rojas menjadi pejuang gerila yang lebih garang dan ganas.
Malah, watak Dani Rojas itu sendiri tidak mempunyai jiwa yang kuat. Kisah latar belakangnya yang tidak begitu mendalam, membuatkan penulis ingin benar habiskan game ini dengan cepat agar penulis boleh lupakan watak-watak ini dengan segera.
Bersalin Kulit Sahaja

Tidak keterlaluan untuk penulis katakan, Far Cry 6 hanya menyajikan sebuah pengalaman yang seakan sama sahaja dengan apa yang siri ini pernah lakukan dalam game-game sebelum ini. Ia terasa seperti sebuah game yang hanya bersalin kulti dari segi penampilannya, namun isi hanyalah sama.
Ya, grafik dan visualnya kelihatan cantik, namun tiada apa yang mengejutkan yang mampu membuat kita berkata “wow, ini grafik generasi seterusnya!”. Malah, walau ia dikatakan sebagai map open-world terbesar dalam siri ini, ia masih terasa kosong.
Ya, Pulau Yara yang direka dalam game ini kelihatan sangat vibrant warnanya. Persekitaran dan suasana cuaca panas tropikal, dengan tumbuhan-tumbuhan menghijau kelihatan menenangkan, tetapi tarikan itu tidak diikat dengan gameplay dan kisah yang menarik.
Misi Membosankan
Penulis sudah cukup muak dengan misi yang menggunakan formula sama, diulang-ulang sejak mungkin 10 tahun yang dahulu.
Setiap misi dalam Far Cry 6, terutamanya misi sampingan dalam persekitaran open-world terasa sungguh membosankan. Tiada kedalaman yang membuatkan penulis rasa sesuatu pembaharuan dilakukan. Pergi serang sesuatu kem, yang motifnya amat klise, buat aksi tembak-menembak sikit dalam 10 ke 15 minit, dan tamat. Kem dan segala sumber yang ada dalam kem itu menjadi milik kumpulan gerila.
Dalam lebih 20 jam yang dimainkan untuk menghabiskan story utama game ini, penulis rasa seperti penulis bermain misi yang sama berulang-ulang dan perkembangan ceritanya tidak memberikan sebarang signifikan kepada gameplay.
Buaya Darat, Ayam Jantan
Ada satu ciri dalam game yang membuatkan penulis sedikit terasa seperti ada sesuatu yang baharu diberikan. Ianya adalah peneman dalam bentuk seekor buaya.
Dalam kebanyakan game action-adventure masakini, kita akan mempunyai seorang atau seekor peneman yang boleh membantu para pemain dari segi gameplay. Misalnya kita ada Atreus dalam God of War (2018) yang membantu Kratos.
Dalam Far Cry 6, kita boleh mengarahkan buaya ini untuk menerkam dan membaham mana-mana musuh yang diingini. Sejujurnya, dari segi penceritaan, tiada plot yang bermakna tentang hubungan protagonis dengan buaya ini, digelar Guapo. Namun apa yang penulis sukakan adalah kelibatnya yang kadang-kala melucukan apabila kita mengarahkan seekor buaya untuk menyerang musuh.
Dan tentunya, salah satu mini game menarik yang ada dalam Far Cry 6 adalah laga ayam — Cockfighting.
Ubisoft menampilkan perlawanan laga ayam dalam Far Cry 6, yang boleh dikawal oleh pemain seolah-olah bermain game fighting seperti Mortal Kombat, Street Fighter atau Tekken. Ia menjadi tular di Internet sejak hari pertama pelancaran game ini.
Punyalah animasinya kelihatan menarik dan seronok untuk dimainkan, kandungan itu nampaknya tidak disenangi oleh kumpulan pejuang hak-hak haiwan — People for the Ethical Treatment of Animals (PETA) — sehingga menggesa Ubisoft untuk membuangnya.
Ketiadaan FOV
Antara setting paling penting dalam sesebuah game first-person shooter masakini adalah kebenaran untuk melaras field of view (FOV), di mana kita boleh melaraskan sejauh atau sedekat mana fokus pandangan kita ketika gameplay.
Antara setting terawal penulis cari semasa memulakan Far Cry 6 adalah FOV untuk platform PS5. Dan perkara pertama penulis dikecewakan ketika membuka game ini adalah ketidakupayaan pemain untuk melaraskan FOV.
Sejujurnya, penulis begitu sukar untuk menghabiskan game ini kerana penulis agak pening dengan FOV default game ini yang terlalu dekat.
Carian penulis di Reddit mendapati ramai pemain lain yang turut merungut dengan ketiadaan setting FOV di konsol (ada setting FOV di PC).
Mengapa Ubisoft, mengapa? Sukar sangatkan untuk menyediakan setting FOV ini? Untuk sesebuah game moden first-person shooter yang tiada kebenaran untuk melaras FOV — ia sesuatu yang tidak boleh diterima.
Keputusan – BOLEH BELI or BOLEH BLAH!?
Penulis tidaklah mengatakan Far Cry 6 merupakan sebuah game sampah. Apa yang boleh dirumuskan adalah ia tidak menggambarkan sebuah game AAA yang keenam dari francais yang telah menempa nama yang cukup besar dalam industri.
Ia menyajikan grafik yang baik, dengan gunplay yang juga agak bagus. Namun, tiada sebarang perubahan dan penambahbaikan berbanding siri-siri sebelum ini membuatkan ia hanyalah game yang tidak rugi kalau kita terlepas untuk bermainnya.
Sekiranya korang masih tertarik dengan Giancarlo Esposito, mahu berjalan-jalan di pulau Caribbean yang menghijau dalam game yang seakan sama seperti game-game Far Cry sebelum ini, maka game ini adalah BOLEH BELI.
Walau bagaimanapun, seandainya korang mahukan sebuah game yang ada penambahbaikan yang signifikan, membawakan sesuatu elemen yang menyegarkan serta mempunyai jalan cerita yang tidak klise, maka game ini adalah BOLEH BLAH.
+ Grafik cantik+ Laga ayam
– Mempersia-siakan Giancarlo Esposito– Jalan cerita bosan– Tiada penambahbaikan gameplay– Misi sama yang berulang-ulang– Tiada karakter yang menarik perhatian– Tak boleh laras FOV untuk konsol


Microsoft Mendedahkan Aplikasi Spotify Untuk Xbox One

Spotify sedang merancang untuk melancarkan aplikasinya ke Xbox One tidak lama lagi dan Microsoft telah mengesahkan kewujudannya.

Major Nelson dalam video terbarunya “this week on Xbox” menunjukkan sedikit previu tentang bagaimana Spotify digerakkan sebagai aplikasi muzik latar belakang di Xbox One, mengesahkan yang ianya akan boleh berfungsi semasa game dimainkan. Aplikasi Spotify boleh dikesan dalam beberapa saat dalam Xbox One Guide pada minit ke sembilan dalam video YouTube di atas.
Logo Spotify boleh dilihat di bahagian bawah.
Microsoft pada masa kini sedang menguji aplikasi tersebut untuk Xbox One dengan lebih mendalam, dan akan hadir tidak lama lagi. Spotify tiba di Windows Store baru-baru ini sebagai versi desktop untuk peranti-peranti Windows 10 dan bukan Universal Windows App yang istimewa yang berfungsi untuk peranti-peranti Xbox One. Nampaknya Spotify untuk Xbox One akan menjadi Universal Windows App.
Bermakna, aplikasi ini nampaknya tidak lagi akan menjadi eksklusif kepada platform PlayStation lagi selepas 2 tahun ia hanya terdapat di PS3 dan PS4.


Jom Meriahkan Komuniti Battlefield 1 Malaysia, Saksikan Perlawanan RED VS NAG4 Pada Khamis Ini

Komuniti Battlefield Malaysia (PlayStation) merupakan antara komuniti gaming yang paling aktif di negara ini. Ia sering menyajikan pelbagai perlawanan persahabatan yang cukup menghiburkan.

Sejak Battlefield 1 dilancarkan pada Oktober 2016 lalu, pelbagai clan mula mengadakan banyak clan match antara satu sama lain. Pelbagai clan baru telah muncul bagi memeriahkan lagi komuniti ini, tidak lupa juga beberapa clan lama dari Battlefield 3 dan Battlefield 4 yang masih lagi aktif ber-clan-match.
Kami pernah menceritakan serba sedikit tentang perjalanan komuniti Battlefield Malaysia ini semasa di era Battlefield Bad Company 2, Battlefield 3 dan Battlefield 4. Anda boleh bacanya di sini.
RED, NAG4, WolfPack, The Regiment Malaya, NoLife Clan, Malaya Jennesari Squad, Inglorious Bastards dan Teabag Skuadron, sekadar menyebutkan beberapa clan, merupakan antara clan yang bergiat aktif dalam perlawanan-perlawanan persahabatan yang dilakukan dalam komuniti ini. Terbaru, akan ada satu perlawanan menarik yang anda pasti tidak mahu terlepas untuk menyaksikannya.

RED akan bertemu dengan NAG4 pada Khamis ini. Ia bakal menyaksikan dua gergasi clan dalam komuniti ini bertembung yang pastinya akan menjanjikan perlawanan yang cukup sengit.
Berikut adalah info yang anda perlu tahu untuk perlawanan ini:

Tarikh: 20 April 2017 (Khamis)
Masa: 10.30 malam
Livestream:
-Dari pandangan neutral berserta caster – Sam’s Gaming
-Dari pandangan pasukan RED – Tobeng
-Dari pandangan pasukan NAG4 – Zizie Hazani

JomBaca: BF4: Kebangkitan Harimau Disekat Garuda!
Jadi, para peminat Battlefield 1, anda jangan ke mana-mana pada esok malam. Pastikan anda melekat di depan PC/laptop/phone untuk saksikan perlawanan ini!
JomBaca: Battlefield 4: Mini Clan Match Team MAS, Jom Tonton Aksi Penuh Perlawanan!


Steelseries Wireless H: Boleh Beli or Boleh Blah!?

Harini JomGaming nak memperkenalkan seorang lagi writer-jemputan terbaru kitorang, Hafeez Bomoh yang akan membuat liputan dan review bagi game dan aksesori gaming! Ini adalah artikel review pertama dari beliau! Jom layan!

Salam muhibbah gamers. Pada hari ini aku diberi kesempatan oleh JomGaming untuk review headset Steelseries Wireless H. Jom baca review aku nih!
Aku bukanlah seorang “audiophile” tapi aku suka pada teknologi earphone dan headsets ini. Perbandingan akan dibuat kepada 1 lagi headsets yang aku ada iaitu SONY PULSE ELITE. Ok lets get started!

WIRELESS H ini merupakan satu premium headset yang dikeluarkan oleh pengeluar peranti gaming yang famous iaitu Steelseries. Terdapat 2 lagi headset yang sama tetapi di-repack semula iaitu Siberia P800 khas untuk PS4 dan Siberia X800 untuk Xbox One.

Headset ini diperbuat dari bahan bahan yang berkualiti tinggi. Terdapat ruangan kedap bunyi yang baik pada bahagian earpad. Apabila aku memakai headset ini, bunyi luar tidak akan masuk ke dalam telinga. Mikrofon terletak pada sebelah kiri, dan ia boleh dimasukkan ke dalam headset apabila tidak digunakan. Suis pelbagai guna dan tombol pelaras bunyi terletak di sebelah kanan manakala ruangan bateri terletak di ruangan tertutup sebelah kiri.

Headset ini didatangkan dengan transmitter yang berfungsi menyambungkan headset kepada gajet-gajet aku. Transmitter ini didatangkan dengan pilihan sambungan optical in, USB, analog dan chat out (untuk peranti XBOX). Sebarang setup kepada equalizer boleh dilakukan pada transmitter ini. Terdapat banyak pilihan equalizer yang kita boleh pilih dan laras di transmitter ini. Jika hendak disenaraikan, headset ini boleh disambungkan kepada PS4, PS3, XBOX 360, XBOXONE, TV dan handset.

REVIEW
Kualiti bunyinya sangat best! Jika di bandingkan dengan Pulse Elite, banyak bunyi-bunyi terutama dari suasana surround lebih kedengaran. Bunyi tapak kaki yang datang dari belakang aku didalam game jelas kedengaran. Ini boleh memberikan kelebihan kepada FPS gamer. Headset ini mampu memberikan suasana seolah olah kita berada di dalam dunia game tersebut. Aku menggunakan headset ini ketika bermain game Bloodborne (PS4) dan berapa kali aku terkejut akibat bunyi-bunyian yang menyeramkan.

Suara di mikrofon amat jelas kedengaran. Aku menggunakan mikrofon ini dalam sesi DOTA gaming dan aku berasa sangat berpuashati dengan kualiti suara yang kedengaran. Suis untuk “off” mikrofon juga berada di headset untuk memudahkan sesi menyumpah seranah tanpa menyakitkan hati rakan gaming yang lain. Aku juga suka kepada 1 ciri menarik headset ini; earpadnya boleh dilipat secara sisi dan memudahkan untuk penyimpanan.
Headset ini berasa ringan berbanding dengan Pulse Elite, dan apabila aku menggunakan headset ini selama 5 jam secara terus ia tidak berasa panas pada telinga (masalah biasa yang aku hadapi ketika menggunakan Pulse Elite). Bateri headset ini mampu bertahan selama 10 jam penggunaan dan bateri “spare” juga dibekalkan supaya anda boleh terus “game on” tanpa henti! Secara perbandingannya, Pulse Elite mampu bertahan sekitar 4 jam dan Astro A50 kira kira 7 jam penggunaan.

Transmitter yang dibekalkan berfungsi sebagai hub penyambungan kepada gajet-gajet kita. Secara peribadi, aku menggunakan transmitter ini secara tetap di PS4 menggunakan optical in, ke TV menggunakan analog in (untuk tengok movie) dan sambungan kepada PC menggunakan audio jack. Tombol suara ada pada transmitter ini, tetapi aku tidak menggunakanmya kerana ia boleh ditukar secara wireless pada headset kita sendiri. Transmitter ini juga menpunyai ruangan mengecas bateri headset pada sebelah kanan. Pad headset ini juga boleh dilipat untuk memudahkan simpanan secara mendatar.
Walaupun begitu terdapat beberapa kelemahan yang ketara pada Wireless H ini. Pertamanya ialah bunyi Bass nya yang agak “kering” berbanding dengan Pulse Elite. Ianya jelas ketika aku gunakan mendengar MP3 lagu lagu rock di telefon bimbit. Seterusnyaheadset ini tidak menyediakan sambungan secara “Bluetooth”. Sebarang sambungan kepada handset atau MP3 player perlulah dilakukan menggunakan wayar. Manual yang dibekalkan tidak begitu jelas, dan ini akan menyusahkan pengguna ketika proses setup.
Satu lagi perkara yang mungkin turn off minat anda terhadap headset ini adalah harganya. Dengan harga sekitar RM1300, Steelseries H Wireless ini menjadi luxury item bagi mereka yang mementingkan kualiti audio semasa bermain dengan peranti digital mereka.
Keputusan: BOLEH BELI ATAU BOLEH BLAH!?
BOLEH BLAH! – Jika anda berniat menggunakan headset ini untuk mendengar MP3, headset ini bukanlah pilihan yang bijak. Selain dari bunyi bass yang kurang “ummph”, headset ini juga tidak menyokong sambungan secara Bluetooth ke MP3 player / Handset. Tak berbaloi geng beli headset  berharga RM1k hanya untuk mendengar MP3!
BOLEH BELI! – Anda seorang gamers yang mempunyai pelbagai platform gaming? Headset ini khas untuk anda kerana kebolehsambungan headset ini kepada platform gaming dan juga tv serta PC memudahkan aktiviti gaming anda. Dengan kadar 20 jam penggunaan tanpa henti juga memberi nilai tambah kepada headset ini
– Bass kurang Ummph
– Tiada sambungan Bluetooth secara terus
– Buku manual yang kurang membantu
– Harga yang boleh buat anda terduduk merenung wallet sekejap
+ Boleh disambungkan kepada semua jenis konsol permainan, TV, PC dan MP3 player
+ Material yang digunakan merupakan material yang baik dan tahan lasak
+ Kadar hayat bateri 20 jam!
+ Mikrofon yang jelas ketika voice chat gaming
+ Tidak berasa panas apabila digunakan secara berterusan


Fallout 76: Update Westlander membawa NPC Manusia dan Battle Royale

Battle Royale kan genre paling hype sekarang, Fallout juga tidak ketinggalan untuk melompat ke atas hype train ini beserta dengan NPC terbaru di dalam update Wastelander.

Wastelander adalah expansion pertama kepada Fallout 76 sejak dilancarkan tahun lepas dengan menambah senjata, quest dan mode pvp baru untuk pemain Fallout 76.
Dengan penambahan karakter NPC manusia memberi feel siri klasik Fallout apabila pemain boleh berinteraksi dengan NPC yang mempunyai pilihan dialog.
Nuclear Winter adalah mode PvP Battle Royale untuk 52 pemain. Pemain boleh start usha sneak peek mode ini secara percuma dari 10 hingga 17 Jun 2019.


The Last of Us Part II Mungkin Akan Ada Lebih Daripada Satu Karakter Yang Boleh Dimainkan

Siapa selain Ellie?

Baru-baru ini, Naughty Dog telah mengatakan yang Ellie adalah satu-satunya karakter yang boleh dimainkan dalam The Last of Us Part II. Ia menimbulkan pelbagai reaksi daripada peminat memandang karakter utama yang boleh dimainkan dalam game pertamanya, iaitu Joel tidak akan boleh dimainkan dalam sekuel ini.
Terbaru, perkara ini mungkin boleh berubah pada masa akan datang berdasarkan apa yang dikatakan oleh co-lead gameplay designer Emilia Schatz kepada JeuxActu (via GamingBolt) dalam satu temubual. Kata beliau:
“Pada ketika ini kami hanya bersedia untuk memperlihatkan Ellie sebagai karakter yang boleh dimainkan. Ini mungkin boleh berubah pada masa akan datang, tapi kami belum bersedia lagi untuk bercakap tentang perkara ini lagi. Saya rasa ada banyak perkara lagi tentang game ini yang belum lagi didedahkan.”

Ini pastinya sesuatu yang agak menarik. Game pertama The Last of Us yang dilancarkan pada 2013 itu pada mulanya turut dikatakan oleh Naughty Dog dengan hanya Joel adalah karakter yang boleh dimainkan. Bagi korang yang sudah menghabiskan game ini semestinya tahu yang ada beberapa bahagian dalam game ini kita akan bermain sebagai Ellie.
Jadi, untuk The Last of Us Part II pula, ia juga seakan-akan mengikut jejak yang sama. Apakah benar sekuel ini nanti akan hanya mempunyai satu karakter yang boleh dimainkan? Kalau ada karakter yang boleh dimainkan selain Ellie, siapa? Adakah Joel akan kembali? Atau ada karakter baru yang akan memberikan impak kepada game ini kelak?
Hanya masa yang mampu merungkai persoalan ini.


‘Project Q’ Adalah Game Battle Royale Ubisoft Baharu, Pesaing Kepada Overwatch

Ubisoft sememangnya mempunyai banyak game bergenre battle royale yang sedang berada dalam pembangunan.
Antaranya, sebuah game yang masih lagi belum mempunyai judul rasmi, tapi menggunakan namakod ‘Project Q’.
Laporan terbaharu mengenai Project Q ini hadir dari wartawan terkenal Tom Henderson di Exputer yang mengatakan sebanyak lapan sumber telah mengesahkan kewujudan game ini yang sedang dibangunkan Ubisoft Bordeaux.
Henderson melaporkan sesi percubaan telahpun dijalankan kepada sebilangan kecil pemain, dan melalui satu emel, Ubisoft menggambarkan game ini sebagai “sebuah game battle arena PvP yang inovatif dan moden”.
Project Q dilaporkan mempunyai dua mode, iaitu Showdown dan Battle Zone.
Showdown boleh dikatakan mode battle royale untuk game ini, di mana ia hanya menampilkan empat pasukan dalam satu perlawanan, dan setiap pasukan cuma mempunyai dua pemain.
Battle Zone pula adalah umpama mode MOBA, di mana dua pasukan yang terdiri daripada empat pemain akan berentap untuk mencapat 100 mata terlebih dulu untuk menang. Mode ini juga dikatakan mempunyai persamaan dengan mode Hardpoint yang ada dalam francais Call of Duty, di mana pemain perlu menguasai sesebuah kawasan selama mungkin.
Pemain perlu memilih apakah senjata, abiliti dan skill yang akan digunakan oleh karakter masing-masing. Senjata yang dibawakan ke dalam game ini bukanlah senjata api seperti assault rifle atau submachine gun, tetapi lebih kepada senjata fantasi seperti dek kad, bunga api, tukul, kayu-kayu dan pistol cat.
Karakter-karakter Project Q juga dikatakan mempunyai sayap di belakangnya yang akan membenarkan pemain melompat dan terbang di udara.
Menurut Henderson lagi, daripada rakaman gameplay yang ditunjukkan kepadanya, grafik game ini kelihatan serupa dengan gaya seni yang ada dalam Knockout City terbitan EA dan Overwatch terbitan Activision.
Henderson percaya yang pembangunan Project Q ini masih lagi dalam fasa awal, dan ia sering dibandingkan secara rapat dengan Overwatch.
Ini bukanlah kali pertama kita dengar tentang Project Q. Tahun lalu, pangkalan data NVIDIA GeForce Now, memaparkan beberapa game yang masih belum diumumkan ketika itu, termasuklah Project Q ini, yang mana Ubisosft kemudiannya dikatakan telah mengarahkan senarai itu dipadamkan.
Harus diingat ya, Project Q merupakan sebuah game yang berbeza daripada game yang digelar ‘Pathfinder’ yang pernah dilaporkan pada awal bulan ini.


Google Pula Umumkan Play Pass, Pesaing Kepada Apple Arcade, Harga RM20 Sebulan

Kira-kira dua minggu selepas Apple Arcade diumumkan, Google sudahpun bersedia mengumumkan model mereka sendiri.
Google telah memperkenalkan Play Pass, pesaing kepada Apple Arcade. Secara asasnya ia menggunakan model yang sama, iaitu mengumpulkan ratusan aplikasi dan game dalam satu harga bulanan yang lebih berbaloi.
Google Play Pass menawarkan lebih daripada 350 aplikasi dan game di peranti Android dengan harga langganan bulanan sebanyak USD4.99 (~RM20). Langganan ini akan dilancarkan di Amerika Syarikat terlebih dahulu pada minggu ini, dan akan dikeluarkan ke negara-negara lain secara berperingkat.
Antara game yang telah diperlihatkan dalam trailer pengumumannya ialah Monument Valley 2, Stardew Valley, Old Man’s Journey, Limbo, Terraria, Star Wars: Knights of the Old Republic, Reigns: Game of Thrones, Titan Quest, Bridge Constructor Portal, Evoland, The Bug Butcher, dan Lumino City.


Ketua Xbox Beri Respon Tentang Kesilapan Cross-Play PS4/Xbox One Dalam Fortnite [KEMASKINI]

Pemain PS4 dan Xbox One telah bersatu buat seketika!

Beberapa hari lalu, kita sebenarnya telah dikejutkan dengan cross-play antara platform PS4 dan Xbox One dalam game Fortnite. Menurut beberapa laporan, antaranya redditor PRE_-CISION-_ telah menyatakan bahawa para pemain PS4 dan Xbox One telah bermain bersama dalam satu server mode baru dalam Fortnite, iaitu Battle Royale.
Bolehlah dikatakan situasi ini sebagai kali pertama dua platform gergasi ini bertemu antara satu sama lain dalam satu server umum.
Perkara ini pastinya sesuatu yang memusykilkan apabila sebelum ini Sony sentiasa berkeras dalam membenarkan platform mereka untuk bergabung dan bermain bersama dengan platform musuh ketatnya, Xbox dari Microsoft. Ramai yang mula membuat spekulasi awal bahawa Sony sudah mula berlembut hati dalam isu ini, selepas Microsoft kelihatan masih berusaha untuk menjayakan hasrat cross-play ini.
Walau bagaimanapun, nampaknya impian kebanyakan gamers ini hanyalah satu kesilapan. Developer game Fortnite, Epic Games telah bercakap kepada DualShockers dan mengesahkan bahawa mereka mempunyai isu konfigurasi dan ia sekarang telah diperbetulkan.

Di sebalik kesilapan yang tidak disengajakan ini, kita telah mendapat bukti bahawa cross-play antara platform PlayStation dan Xbox sememangnya sesuatu yang boleh dilakukan. Satu-satunya perkara yang menjadi penghalang kepada penyatuan ini adalah keengganan sesetengah pihak untuk membenarkannya.
Fortnite kini boleh dimainkan di PC, PS4 dan Xbox One.
[KEMASKINI]: Ketua Xbox, Phil Spencer telah memberikan respon beliau terhadap kesilapan cross-play yang berlaku dalam Fortnite ini. Kata beliau, “saya mungkin suka untuk mereka (Epic Games) membiarkan itu (cross-play PS4/Xbox One) saja.”
https://twitter.com/XboxP3/status/909907901765922816


Makin Diperlihatkan, Makin Keliru – Saksikan Gameplay Pertama Death Stranding Yang Masih Penuh Misteri

Daripada trailer-trailer yang telah dikeluarkan sebelum ini, kita telah dipaparkan dengan babak yang sangat mengelirukan dalam Death Stranding.

Terbaru, dalam sidang media PlayStation di E3 2018 yang baru sahaja berakhir sebentar tadi, Sony telah memperlihatkan gameplay bagi game ini buat kali pertamanya. Dan ia bukan memberikan pencerahan kepada kita tentang apakah game ini sebenarnya, tetapi menambah kekeliruan.
Hanya tuhan sahajalah yang tahu apakah yang cuba disampaikan oleh Hideo Kojima ini. Korang tontonlah sendiri:


Half Life 3 Pernah Dirancang Sebagai Game Real Time Strategy Dan Game Adventure Dengan Pelakon Sebenar!

Sedekad selepas Half Life 2 Episode 2, ramai gamers masih menantikan Episode 3 ataupun Half Life 3.

Dengan setiap tahun yang berlalu, harapan Half Life 3 untuk dihasilkan semakin menipis. Bagaimanapun, ada berita mengatakan Valve pernah cuba untuk menghasilkan game tersebut.

Di dalam sebuah video podcast Game Informer, editor eksekutif Andrew Reiner telah berkongsi beberapa berita yang ditemui sepanjang penyiasatan beliau terhadap Half Life 3.
Menurut sumber daripada penyiasatan beliau:
1. Half Life 3 melalui pembangunan yang serabut dan tiada prototype yang berjaya.
2. Pelbagai versi dibangunkan oleh pasukan-pasukan kecil – 4-5 orang.
3. 2 halatuju utama telah dikenalpasti: Real Time Strategy seperti Starcraft, ataupun adventure game dengan pelakon sebenar seperti Night Trap.
Bagaimanapun dengan kejayaan DotA 2 dan populariti serta jualan di platform digital Steam yang memang laku, Valve sememangnya tidak lagi perlu menghasilkan game single-player seperti Half-Life 3.
Reiner menambah, “Saya telah cuba menghubungi 10 ke 15 orang yang pernah bekerja di syarikat tersebut, dan mereka tidak mahu membicarakan tentang game tersebut. Semuanya menemui jalan buntu.”


Sumber: 6 Game Ini Akan Menjadi Pertunjukan Dalam Sukan Asia 2018 Jakarta-Palembang

Game kegemaran korang ada dalam senarai ini?

Sekiranya korang tidak tahu, Sukan Asia 2022 di Hangzhou, China bakal mempertandingkan pingat untuk acara esports buat pertama kalinya. Bagi menghadapi detik bersejarah itu, Sukan Asia pada tahun ini di Jakarta-Palembang akan mengadakan pertunjukan (exhibition) terlebih dahulu bagi memperkenalkan esport kepada umum.
Terbaru, menurut sumber kami yang rapat dengan industri esports Indonesia, enam game yang akan menjadi pertunjukan itu telah dimuktamadkan.
Melalui post Facebook yang dinaikkan, Arena of Valor telah terlebih dahulu terpilih sebagai salah satu cabang dalam pertunjukan esports di Sukan Asia 2018, dan terkini, lima game lagi telah didedahkan, iaitu League of Legends, Pro Evolution Soccer (PES), Clash Royale, Hearthstone, dan Starcraft.
Menurut mereka lagi, enam game yang akan dipertandingkan di Sukan Asia nanti, ditentukan oleh pihak Federasi Esports Asia yang berpangkalan di Hong Kong. Pusingan kelayakan untuk setiap negara akan diadakan dari 5 Mei hingga 31 Mei.
Apakah enam game pertunjukan di Jakarta-Palembang ini akan kekal sehingga ia dipertandingkan dengan pingat di Hangzhou? Apakah akan ada perubahan senarai game yang akan dipertandingkan nanti? Itu semua masih menjadi tanda tanya.
Kami telah menghubungi Persatuan Esukan Malaysia (Esports Malaysia) untuk mengesahkan perkara ini. Sebarang kenyataan rasmi dari pihak mereka akan kami laporkan di JomGaming.
JomBaca: Esports Malaysia (ESM) & Majlis Sukan Negara (MSN) Bersiap-Sedia Untuk Acara Esports Di Sukan Asia 2022 & Olimpik Paris 2024!


Lebih 20 Minit Gameplay The Division Heartland Telah Tertiris

Lebih daripada 20 minit gameplay The Division Heartland telah tertiris, yang mana korang boleh saksikannya di Vimeo.
Video gameplay ini telah dibocorkan oleh salah seorang pemain yang sedang bermain versi percubaan tertutup game terbitan Ubisoft itu.

Malah, video penerangan dari salah seorang pembangun Ubisoft yang bercerita tentang game itu, serta memberikan amaran untuk tidak berkongsi apa-apa gameplay dari sesi itu, juga telah tertiris.
Ketua pereka game, Taylor Epperly menyatakan bahawa Heartland merupakan sebuah game open-world survival shooter. Ia berlatarbelakangkan sebuah pekan kecil di Amerika, iaitu Silver Creek. Terdapat mode co-op PvE dipanggil Expedition, serta satu lagi mode PvEvP dipanggil Storm yang mampu mengumpulkan sehingga 45 pemain.

yeah yeah nda and stuff blah blah who cares pic.twitter.com/rStfrRo6fD— SkyLeaks (@SkyLeax) May 15, 2021

The Division Heartland merupakan sebuah game percuma (free-to-play) untuk platform PC dan konsol. Heartland dikatakan sebagai sebuah game berasingan yang tidak memerlukan pengalaman dalam siri-siri sebelum ini, tapi akan menyajikan perspektif serba baharu dalam universe itu melalui latar belakang baharu.
Tidak banyak info yang didedahkan buat masa ini, selain hanya menyatakan ia berada dalam universe The Division, dibangunkan oleh studio Red Storm, dan akan dilancarkan sekitar 2021-2022.


Server Multiplayer Killzone 2 Dan 3 Akan Ditamatkan Dalam Jangka Masa 3 Bulan

Selamat tinggal, multiplayer Killzone 2 dan 3.

Killzone 3
Baru-baru ini, pembangun Guerilla Games dan penerbit Sony Interactive Entertainment mengumumkan secara rasmi bahawa server multiplayer untuk kedua-dua Killzone 2 dan Killzone 3 akan pergi ke mod offline pada bulan Mac tahun hadapan.
Dalam satu blog post melalui laman sesawang Guerilla Games, mereka mengucapkan berjuta terima kasih kepada peminat yang menikmati mod online untuk kedua-dua game itu.
Walaupun tiada lagi servis online Killzone 2 dan 3 tetapi korang masih lagi boleh menikmati mod single-player.
Untuk pengetahuan korang, terdapat trofi dalam Killzone 2 dan 3 yang memerlukan pemain untuk bermain secara online. Oleh itu, kalau korang teringin nak memburu trofi platinum, kami nasihatkan korang kena berbuat demikian dalam masa tiga bulan ini sebelum tiba mod online berakhir pada Mac tahun hadapan.

Killzone 2 secara asalnya dilancarkan pada 26 Februari 2009 manakala pula Killzone 3 dilancarkan pada 22 Februari 2011 dan kedua-dua game ini dikeluarkan khas untuk PS3.
Ini bermakna server multiplayer Killzone 3 bertahan selama 7 tahun manakala mod online Killzone 2 bertahan hampir sedekad sebelum akan tiba masa ditamatkan pada 29 Mac 2018. Memang gempak.
Bagi korang yang pernah merasa bermain Killzone 2 dan 3 terutamanya mod online multiplayer, adakah korang akan merindui kedua-dua game ini?


Tiada Game Masuk Ke PS Plus Pada Hari Pertama Pelancaran, Tapi Apa Saja Boleh Berubah, Kata CEO PlayStation

Dalam pengumuman pembaharuan langganan PlayStation Plus semalam, Sony tidak menyebutkan sebarang perancangan mereka untuk membawa masuk game-game terbitan mereka ke dalam PlayStation Plus pada hari pertama pelancaran game-game tersebut.
Dalam satu temubual susulan bersama GamesIndustry yang membincangkan lebih lanjut tentang perubahan ini, CEO PlayStation, Jim Ryan telah mengesahkan perkara itu.
Ryan menjelaskan bagaimana kemasukan game-game tersebut ke dalam sebuah langganan pada hari pertama pelancaran akan merosakkan kitaran “mulia” yang telah mereka amalkan selama ini.
“Kami merasakan yang kami sudah berada dalam satu kitaran yang mulia dengan studio-studio ini, di mana pelaburan membawakan kejayaan, yang mana membawa lebih banyak pelaburan, yang mana membawa lebih banyak kejayaan,” kata Ryan.
“Kami sukakan kitaran itu dan kami fikir gamer-gamer kami juga sukakan kitaran itu.”
“Dari segi meletakkan game-game kami sendiri ke dalam servis ini, atau apa jua servis, selepas ia dilancarkan… seperti yang kamu tahu, ini bukanlah jalan yang pernah kita lakukan sebelum ini. Dan ia bukanlah jalan yang kami akan lakukan untuk servis ini.”
“Kami rasakan yang kalau kami lakukan sedemikian terhadap game-game yang kami bangunkan di PlayStation Studios, kitaran mulia itu akan rosak. Tahap pelaburan yang kami perlu lakukan dalam studio-studio kami tidak akan berjaya dicapai, dan kami rasa kesan terkemudian terhadap kualti game yang kami bikin akan menjadi sesuatu yang gamer takkan mahu.”
Walau bagaimanapun, Ryan menegaskan yang ini bukanlah satu keputusan muktamad yang mereka akan pegang buat selamanya.
“Cara dunia kini berubah sangat pantas pada ketika ini, tiada apa yang kekal buat selamanya,” ujar Ryan.
“Siapa pernah kata empat tahun lalu yang kamu akan dapat lihat AAA PlayStation IP diterbitkan untuk PC? Kami mulakan tahun lalu dengan Horizon Zero Dawn, kemudian Days Gone, dan sekarang God of War — satu versi game untuk PC game yang digilap dan berjaya.”
“Jadi saya tak mahu meletakkan apa-apa kata putus buat masa ini. Semua yang saya sebutkan hari ini adalah pendekatan yang sedang kami ambil untuk jangka masa pendek. Melalui model penerbitan kami jalankan sekarang, ia tak masuk akal. Tapi banyak perkara boleh berubah dengan sangat pantas dalam industri ini, kita semua tahu.”
Membawa masuk game-game terbitan mereka ke dalam PlayStation Plus pada hari pertama pelancaran sememangnya menjadi buah mulut ramai sejak pengumumannya semalam. Disebabkan pembaharuan ini merupakan jawapan Sony kepada kejayaan Xbox Game Pass yang dilakukan Microsoft, ramai peminat PlayStation yang kecewa dengan berita ini.
Kekuatan utama Xbox Game Pass adalah Microsoft menjanjikan, dan sudahpun melakukannya, game-game terbitan pihak-pertama mereka dimasukkan terus ke dalam Xbox Game Pass pada hari pertama pelancaran game-game itu.
Selain itu, walaupun Sony secara rasminya belum mendedahkan senarai penuh game-game yang akan dimasukkan ke dalam servis baharu mereka itu, Ryan telah memberikan sedikit gambaran awal.
Beliau menyatakan yang “semua penerbit besar” akan hadir ke dalam PlayStation Plus yang baharu ini, termasuk studio-studio indie, game-game besar dan “perkara-perkara yang meraikan warisan kami”.
Di samping itu, Ryan turut memberikan pandangan terhadap masa depan servis langganan yang kita lihat semakin rancak dalam industri gaming kini.
“Langganan tentunya telah berkembang dengan penting dalam tempoh beberapa tahun yang lalu ini,” kata Ryan. “Bilangan pelanggan PlayStation Plus kami telah berkembang dari kosong pada 2010, kepada 48 juta sekarang. Dan kami menjangkakan, untuk servis-servis kami, kita akan lihat perkembangan luas terhadap bilangan pelanggan.”
“Tapi medium gaming adalah sangat berbeza daripada muzik atau hiburan linear, yang mana saya tak fikir kita akan saksikan ia bergerak ke satu tahap seperti yang kita lihat dengan Spotify atau Netflix.”
Sama-samalah kita nantikan senarai penuh katalog game yang akan Sony bawa masuk ke dalam PlayStation Plus tahap Extra dan Deluxe.
Baca lebih lanjut di sini untuk ketahui apakah manfaat dalam setiap tahap PlayStation Plus yang baharu ini.


8 Sebab Korang Akan Rusuk Bergetar/Ovari Pecah Di Acara Gamers Gathering ServerDNA 3.0!

Ni adalah 8 alasan best kenapa korang perlu join Gamers Gathering ServerDNA 3.0! Jangan kata kitorang tak ajak!

Gamers Gathering ServerDNA muncul kembali untuk edisi ke-3! Tahun lepas kitorang pergi melawat, dan sememangnya ianya adalah syurga duniawi bagi mereka-mereka yang bernama #PCgamers! Cuba layan album-album gambar dari tahun lepas ni!

Semalam JomGaming ke ServeDNA Season 2: The Gathering of Gamers. Ada PC modders, streamers, youtubers, dan yang pasti…
Posted by JomGaming on Khamis, 12 Oktober 2017

Tahun ini, JomGaming berhasrat untuk kembali menyertai acara Gamers Gathering ServerDNA ini. Berikut adalah 8 sebab utama kenapa kitorang rasa korang patut join sekali:
1. Modders PC Profesional Curahkan Pengetahuan
Kalau modifikasi PC yang korang minat, ServerDNA akan menampilkan PC Modders bukan sahaja daripada Malaysia, bahkan daripada Filipina, Indonesia, Vietnam, bahkan China!

Hero-hero modders tempatan kita seperti Mod’N’Go, WerX, Chopperinoz, Psycholunatic Mod, Rextech dan ramai lagi bukan sahaja akan mempamerkan hasil karya mereka berbanding modders serantau, malahan mereka akan berkongsi pengalaman dan jalan cerita perjalanan masing-masing dalam industri PC modding selama ini. Acara wajib jika korang baru nak berjinak-jinak dalam memodifikasi PC korang.
2. Gadis-Gadis & Jejaka-Jejaka Gamers Pelbagai Jenis, Bentuk Dan Saiz
Kata orang, jodoh itu kurniaan Tuhan. Takkan jumpa, selagi belum jodoh pertemuan. Eh. Apa intro ni? Penulis nak cakap, yang Gamers Gathering ServerDNA ni nanti akan dihadiri insan-insan ternama dalam industri gaming tempatan. Ada yang comel, ada yang sado, ada yang kelakar dan ada yang glemer. Tengok aje mereka-mereka yang kat bawah ni – nama mereka sedang meniti di bibir ahli-ahli komuniti gaming!

Melina Lai (Gamer, Cosplayer), Maya Ariffin (Streamer), Adele Lim (Streamer, Cosplayer, Event Organiser), Momoko (Cosplayer, MSI Brand Ambassador), Yukiko Eetheng (Cosplayer, Streamer), Cammy Yong (Gamer, Cosplayer), Lila Bolhair (Streamer) dan abang Farhan Johari (Streamer, Atlit Esports) – apa saja citarasa korang, jumpa diorang di gathering ni nanti. Manalah tahu, rasa kasih mula berputik.
3. Sesi Sembang Personaliti Daripada Esports, Brand dan Komuniti Gaming
Ini peluang korang untuk beramah mesra dengan streamer, shoutcaster, atlit esports profesional, influencer, wakil-wakil dari brand-brand gaming, otai-otai PC modder, lejen-lejen water cooling, dan tak dilupakan, penulis sendiri. Ceh! Tak dilupa juga pelbagai individu dari segenap komuniti gaming, clan, team esports akan hadir memeriahkan gathering ini.
4. Makan-Makan Bertaraf Hotel Mewah – PERCUMA!

Setiap acara di Malaysia ini dihidupkan dan dimeriahkan dengan makanan. Dah penat-penat bersuka-ria, apakata kita layan makanan yang dihidangkan Four Points by Sheraton. Dah lah sedap, PERCUMA pulak tu. Apalagi korang mau?
5. Pameran & Lelongan Teknologi PC Gaming Paling Mencabar Wallet
Ini mungkin cabaran paling hebat untuk kita di sana nanti. Bukan sahaja ada pameran pelbagai teknologi gaming yang terkini, malahan terdapat lelongan barangan-barangan tersebut pulak lagi. Datang, wallet berkepuk. Balik, biar puas membeli

Penulis perhatikan aje komputer Intel bersaiz mini yang akan dipamerkan di sana nanti. Abang Organiser, PM tepi plis – abang nak satu. Ehem ehem.
6. Pertandingan Esports Counter-Strike – ver1.6 Beta dan verGlobal Offensive!
Semestinya acara gaming takkan pernah lengkap tanpa penganjuran acara esports. Di ServerDNA 3.0, mereka akan mengembalikan zaman kegemilangan CounterStrike! Akan ada dua pertandingan CS – versi 1.6 Beta dan versi Global Offensive!

Kiranya ni nanti akan menjadi pertempuran olskool menentang nuskool! Yang muda gagah perkasa, yang tua makin berbisa – siapa yang akan menang?
7. Giveaway, Giveaways Dan Giveaways. Dan lagi satu, GIVEAWAYS!
Gamers Gathering ServerDNA memang cukup terkenal dengan sifat murah hati mereka. Korang takkan balik dengan tangan kosong. Ada pelbagai cara untuk memenangi pelbagai jenis giveaway, lucky draw dan macam-macam lagi hadiah daripada brands gaming yang membuat pameran dan pembentangan. Khabarnya hadiah untuk giveaway dan lucky draw ini semuanya nanti bernilai hingga RM100,000!

Penulis dulu duduk aje depan pentas, dapat mousepad yang dilontar dari atas pentas. Untunglah. Takkan korang nak tengok aje Facebook kawan-kawan yang menang macam-macam di ServerDNA nanti?
8. Pendaftaran Adalah PERCUMA!
Ya betul. Semua benda best di atas ni dapat korang join dengan hanya mendaftarkan diri DI LINK INI.
Tak payah bayar sebarang yuran. Tak perlu jual buah pinggang untuk beli tiket. Semuanya ditanggung Abang ServerDNA nan pemurah. Psstt, penulis nak laptop gaming satu. Heheh

OK geng, walaupun senarai hanya menggariskan 8 sebab kenapa kita wajib join Gamers Gathering ServerDNA – ada banyak lagi aktiviti yang akan dijalankan sebenarnya. Korang boleh layari www.serverdna.asia untuk maklumat lanjut ataupun skodeng #2 daripada senarai di atas.
Jumpa korang kat sana!


5 Game Yang Boleh Tingkatkan Kreativiti Korang


Saksikan Trailer Terbaru Star Wars Jedi: Fallen Order, Mengacah Aksi Pertarungan Lightsaber Lebih Epik

EA dan Respawn telah mengeluarkan trailer terbaru untuk game mereka akan datang, Star Wars Jedi: Fallen Order.
Dalam trailer yang berdurasi kira-kira 2 minit ini, mereka mengacah para pemain dengan lebih banyak aksi yang mendebarkan, lebih-lebih lagi pertarungan lightsaber antara protagonis, Cal Kestis dengan Second Sister. Mereka turut memperlihatkan lebih banyak pertarungan antara raksasa-raksasa yang bermacam rupa.
Jom layan:

Star Wars Jedi: Fallen Order akan dilancarkan pada 15 November 2019 untuk PC, PS4 dan Xbox One.


Sumpahan EA Sports: Suratan Atau Kebetulan?

Seperti sedia maklum, Juara Bantamweight Wanita UFC, Ronda Rousey telah di-KO-kan oleh Holly Holm. Namun, apakah kaitannya dengan gaming?
JomBaca: UFC 2: Kasi Gegar Console Dengan Kelainan?

EA Sports telah mengumumkan pada minggu lalu bahawa Ronda Rousey akan menjadi cover hadapan bagi game terbaru mereka, UFC 2, yang dijangka dikeluarkan pada tahun hadapan.

Selang beberapa hari selepas pengumuman itu, Holly Holm telah mengenakan sepakan kaki kiri tepat ke muka Ronda Rousey, seterusnya menyebabkan beliau KO tidak sedarkan diri.

Sebelum itu, Jon Jones dan Alexander Gustafsson menjadi cover hadapan bagi game pertama bagi siri ini, yang dikeluarkan pada Jun 2014. Sejak game itu dikeluarkan, Gustafsson telah kalah kepada Anthony Johnson dan Daniel Cormier.
Jones pula hanya menang satu-satunya perlawanannya pada waktu itu (menentang Cormier). Tetapi, beberapa ketika selepas itu, Jones telah gagal dalam satu ujian dadah, kejuaraannya ditarik balik dan kemudian digantung dari UFC buat selama-lamanya selepas telah ditangkap kerana didapati terlibat dalam sebuah insiden langgar lari.

Namun, ia bukanlah sesuatu yang baru bagi game-game yang dikeluarkan EA Sports. Siri UFC ini adalah seperti sumpahan susulan dari sumpahan yang telah diciptakan dalam siri Madden NFL.
Kepercayaan yang telah sinonim dengan gelaran ‘Sumpahan Madden’ ini telah berkembang dari sebuah jenaka bualan kosong sehingga kepada peminat-peminat menjalankan kempen bagi menghalang pemain kesayangan mereka untuk tidak menjadi cover kepada game ini.

Ia bermula dengan Garrison Hearst, di mana beliau telah menjadi cover hadapan bagi Madden NFL bagi tahun 1999, kemudian telah cedera teruk (patah buku lali). Seterusnya, dari 18 pemain yang telah menjadi cover hadapan bagi siri game ini, 17 darinya telah ‘disumpah’ dengan pengakhiran musim yang awal – termasuklah beberapa pemain mendapat kecederaan yang memusnahkan terus penglibatan mereka untuk musim tersebut.

Apabila ditanya mengenai ‘sumpahan’ ini, EA Sports sentiasa menolak untuk bercakap secara serius. Mereka berkata ia adalah sesuatu yang biasa dan semula jadi, di mana setiap pemain pastinya mempunyai pasang surut dalam karier mereka.
Mungkin juga benar kata mereka. Mungkin.
Sama ada ‘sumpahan’ ini benar ataupun tidak, sama-samalah kita nantikan apakah yang akan terjadi kepada pemain-pemain yang bakal menjadi cover hadapan bagi siri UFC ini.

“Sesuatu yang tak disangka.. Seringkali mendatangi kita..Itukah suratan dalam kehidupan.. Atau hanya satu kebetulan”


Sekuel Horizon Zero Dawn Dilaporkan Akan Ada Co-Op, Siri Trilogi Sedang Dirancang

Hari demi hari, semakin banyak berita dan laporan tentang sekuel Horizon Zero Dawn yang muncul. Kali ini, banyak butiran yang telah dilaporkan oleh VGC, yang menerimanya daripada beberapa sumber yang mereka percayai.
Kata kunci utama daripada laporan terbaharu ini ialah Sony Interactive Entertainment telah memberikan lampu hijau kepada Guerrilla Games untuk meneruskan pembangunan francais dalam skala yang lebih besar.
Guerrilla dikatakan dari awal lagi ingin membikin trilogi untuk Horizon Zero Dawn. Namun, Sony hanya meluluskan rancangan trilogi ini selepas kejayaan yang telah diperlihatkan melalui game pertamanya yang dilancarkan pada 2017 lalu.
Laporan ini mengatakan lagi bahawa pembangunan sekuel untuk game open-world futuristik-robotik itu telahpun dimulakan setelah game pertama dilancarkan. Asalnya, studio itu berhasrat untuk mengeluarkan sekuelnya untuk PS4, tetapi pembikinin telah beralih fokus ke PS5.
Sekuel Horizon Zero Dawn dikhabarkan mempunyai skop berskala ‘gergasi’ dengan dunia yang lebih luas dan memiliki lebih kebebasan untuk mengembara berbanding game pertama.
Satu laporan yang penulis kira paling menarik ialah game ini kelak akan menampilkan gameplay co-op. Sama ada co-op ini dimainkan bersama story utama atau melalui satu mode yang berlainan, VGC tidak dapat sahkan.
Fungsi co-op dikatakan mahu dimasukkan oleh Guerrilla dalam game pertama lagi, tetapi rancangan itu terpaksa diketepikan untuk memfokuskan terlebih dahulu dalam aspek lain. Malah VGC mengesahkan bahawa satu seni konsep yang pernah tertiris pada 2014 lalu merupakan seni konsep untuk gameplay co-op dalam Horizon Zero Dawn. Melalui seni konsep ini dapat kita lihat pertarungan tiga pemain sedang cuba menumbangkan satu raksasa mekanikal gergasi.

Apa-apa pun, seperti biasa, laporan ini masih lagi dalam status khabar angin. Maka, janganlah terlalu berharap kerana boleh menjadi sahih atau sebaliknya pada bila-bila masanya.


Team Ninja Umum Game Open World Samurai, Rise Of The Ronin

Team Ninja telah mengumumkan game terbarunya iaitu Rise of the Ronin yang akan dikeluarkan pada tahun 2024 untuk platform eksklusif PS5.

Trailer memaparkan game open world yang berlatar belakangkan semasa Jepun mengalami era permodenan selepas kedatangan Commodore Perry. Karakter utama adalah Ronin yang tidak bernama menjelajah Jepun dengan lompat dari bangunan ke bangunan dan menggunakan glider.
Latar masa Rise of the Ronin bermula semasa perang saudara antara pihak shogun dan pihak anti-shogun pada lewat abad ke-19.

Pemain boleh menggunakan kedua-dua katana dan senjata baharu seperti senjata api yang sudah mula masuk ke negara Jepun pada waktu itu. Pembangun juga memanggil zaman ini sebagai “waktu yang paling gelap dan hodoh” dalam sejarah Jepun.
Koei Tecmo juga menjanjikan “jalan cerita multiplayer” yang akan memaparkan era Bakumatsu dan setiap karakter akan bertemu dengan “keadilan dan motivasi” tersendiri.


Malaysia Juara Keseluruhan AGES 2016 – Dinobat Raja eSports Asia Tenggara!

Acara kemuncak ASEAN Games for eSports (AGES) 2016 telah pun berlangsung pada hari Ahad yang lalu. Dan ia telah berakhir dengan penuh gilang-gemilang!
Suasana tenang sebelum aksi penuh debaran dimulakan!
29 Mei 2016 merupakan satu tarikh yang pasti akan diingati pencinta eSports tanah air – sama ada para atlet dan pihak pengurusan, mahupun peminat setia. Buat julung kalinya, Malaysia dinobatkan sebagai Raja eSports Asia Tenggara, di edisi pertama AGES 2016!
Pada hari bersejarah tersebut, tiga Grand Finals telah berlangsung, iaitu FIFA 16, Counter Strike: Global Offensive (CS:GO) dan DotA 2.
JomBaca: AGES 2016: Wakil-Wakil Malaysia Layak ke Grand Finals DotA 2, CS:GO Dan FIFA 16!
FIFA 16 Grand Finals
Finalist FIFA 16 dari Malaysia, Kickers_Shige (kiri) dan Infinite_AmTuah (kanan)
Seperti yang sudah kita ketahui, kedua-dua finalist adalah dari pasukan Malaysia, iaitu Kickers_Shige menentang Infinite_AmTuah. Bermakna, apa juga keputusannya, kemenangan pasti milik tuan rumah!
Perlawanan akhir yang sungguh mendebarkan!
Kedua-dua pemain mempamerkan corak permainan yang sangat bertenaga dan sentiasa berada di tahap tertinggi. Masing-masing menonjolkan tempo yang laju dan tidak pernah lekang dengan serangan yang berbalas-balas.
Dua pengulas untuk FIFA 16 yang sungguh menghiburkan!
Menggunakan format best-of-3, Infinite_AmTuah telah mengesahkan kejuaraan selepas melalui tentangan yang cukup, cukup sengit daripada Kickers_Shige – sehinggakan para penonton juga tidak senang dibuatnya! Infinite_AmTuah membawa pulang RM34,400!
Keputusan: Infinite_AmTuah 2-1 Kickers_Shige
Senyuman seorang Raja FIFA Asia Tenggara!
CS:GO Grand Finals
Pasukan MPV.Karnal sedang beraksi!
Perlawanan akhir ini juga telah menyaksikan satu pertempuran yang sangat menghiburkan. MVP.Karnal membawa maruah Malaysia untuk memastikan Grand Finals kedua ini tetap menjadi milik tanah air. MiTH dari Thailand pula semestinya tidak mahu maruah “Gajah Putih” mudah dicalarkan di negara luar.
Aksi CS:GO yang sedang hangat dimainkan!
Ternyata MVP.Karnal telah membuktikan bahawa kelayakan mereka ke World Cyber Arena 2016 di China pada Disember nanti bukanlah sembarangan. Dari awal perlawanan hingga ke akhirnya, dominasi yang telah mereka lakukan sangat terserlah. Pasukan kebanggaan negara ini telah menang mudah ke atas pasukan negara jiran tersebut – seterusnya membawa pulang RM133,300!
Keputusan: MVP.Karnal 16-7 MiTH
MVP.Karnal, kebanggaan Malaysia, Pasukan CS:GO terbaik rantau ini!
DotA 2 Grand Finals
Dua jaguh DotA 2 di Asia Tenggara!
Perlawanan akhir DotA 2 antara yang menjadi perhatian dan ditunggu-tunggu oleh kebanyakkan penonton. Pasukan Signature Trust mewakili Thailand manakala Malaysia diwakili oleh Orange.Taring.
Harapan penyokong tanah air pastinya mahukan pasukan negara membolot ketiga-tiga Grand Finals. Namun apa yang mengejutkan, pasukan pilihan, iaitu Orange.Taring telah dikejutkan dengan kekalahan straight set 2-0. Kekalahan ini benar-benar mengejutkan kerana pasukan Orange.Taring bermula garang diperingkat kumpulan.

Pada pusingan pertama, walaupun pilihan hero-hero yang dilakukan oleh pasukan Orange.Taring mempunyai skill combo secara berkumpulan, namun begitu, mereka tidak dapat mengekang pilihan hero-hero yang keras dari Signature Trust seperti DK dan juga Night Crawler.
Pasukan Signature Trust yang bergerak secara berkumpulan menyukarkan lagi Orange Taring untuk menyerang lawan mereka sekaligus menyebabkan mereka banyak tewas dalam war dan ini membuatkan mereka tewas untuk game yang pertama.

Pada pusingan kedua, pasukan Orange.Taring seperti mendapat suntikan semangat yang baru apabila mula melakukan serangan bertubi dan seketika mendahului pasukan Signature Trust. Namun begitu, Signature Trust dapat membaca setiap taktik mereka dan melakukan serangan balas sekaligus mendahului Orange.Taring.
Walaupun Orange.Taring kerap melakukan serangan balas, namun kerjasama yang padu dari Signature Trust membuatkan mereka sering memenangi setiap war yang berlaku. Dan akhirnya Signature Trust terus mendominasi permainan sehingga ke penamat, sekaligus menjadi juara AGES 2016 kategori DotA 2 dan membawa pulang RM176,300!
Keputusan: Signature Trust 2-0 Orange Taring
Acara Penyampaian Hadiah
Presiden Persatuan eSports Malaysia Dato’ Latt Shariman Abdullah.
Acara kemuncak dan penutup ini dimulakan dengan ucapan daripada Presiden Persatuan eSports Malaysia Dato’ Latt Shariman Abdullah. Kemudian, ia diteruskan dengan acara penyampaian hadiah yang disampaikan oleh Yang Berbahagia Tun Abdullah Ahmad Badawi, Mantan Perdana Menteri Malaysia.
Tetamu-tetamu VIP.
Dengan penyampaian tersebut, Malaysia secara rasminya dinobatkan sebagai Juara Keseluruhan AGES 2016 – Raja eSports Asia Tenggara!
Pasukan eSports Malaysia menjulang trofi Juara Keseluruhan AGES 2016!
Berikut adalah gambar pemenang-pemenang AGES 2016 Grand Finals bersama hadiah yang dibawa pulang mereka:
[su_slider source=”media: 15184,15183,15182,15181,15180,15179,15178,15177,15176″ limit=”55″ link=”lightbox” height=”600″ title=”no” autoplay=”2000″]
Kejayaan pasukan eSport Malaysia ini juga telah mendapat perhatian Perdana Menteri Malaysia, Dato’ Seri Mohd Najib Tun Abdul Razak. Beliau telah menyampaikan ucapan tahniah dan dorongan untuk meneruskan usaha melalui post Facebook-nya.
“Tahniah pasukan Esports Malaysia juara keseluruhan AGES 2016. Saya dimaklumkan juga bahawa anak-anak Malaysia dinobatkan sebagai “raja” FIFA 2016 dan Counter Strike di Asia Tenggara. Hebat, teruskan usaha!”, kata beliau.
Antara barangan yang boleh dibeli di AGES 2016.
AGES 2016 telah berlangsung selama 3 hari dari 27 hingga 29 Mei 2016. Untuk melihat gambar-gambar suasana tersebut, boleh klik untuk hari pertama di sini, hari kedua di sini dan hari ketiga di sini.
Jika anda masih tidak puas dengan melihat gambar-gambar pada hari ketiga tersebut, jangan lupa untuk saksikan video ulangan kepada live broadcast yang kami lakukan di bawah:

Jom tengok apa best di AGES 2016 bersama Sarah Akirien!
Kembali bersama Sarah Akirien live untuk DotA 2 Grand Final, Orange.Taring (MAS) vs Signature Trust (THA)
Final moments of DOTA 2 Orange Taring (MAS) vs Signature Trust (THD)
Dota2 Final Moments di AGES

Akhir kata, kami di JomGaming ingin mengucapkan syabas kepada para atlet, pasukan penganjur, rakan media, para penyokong dan kesemua yang terlibat sama ada secara langsung atau tidak langsung yang telah sama-sama memeriahkan arena eSports tanah air! Perjalanan masih jauh di hadapan untuk menakhluk Asia dan seterusnya dunia pula!
MALAYSIA BOLEH!


PUBG Terlalu Ganas Dan Patut Diharamkan, Kata Taliban

Siapa yang tidak kenal dengan PUBG. Antara game terawal yang menjadi peneraju kepada fenomena battle royale.
Terkini, game itu akan diharamkan di Afghanistan. Kerajaan Taliban memberikan masa 90 hari kepada syarikat telekomunikasi dan penyedia servis internet untuk menjalankan arahan tersebut, lapor PCGamesN.
Pada bulan April lalu, jurucakap Islamic Emirate of Afghanistan, Inamullah Samangani membuat post di Twitter dengan berkata “game PUBG menyebabkan generasi muda berkhayal.”

Servers internet di negara tersebut akan diarahkan untuk menyekat akses kepada game battle royale itu termasuk sekali dengan aplikasi TikTok. Pada asalnya, tiada tempoh masa untuk larangan tersebut diumumkan.
Tapi sekarang, menurut Khaama Press, Taliban telah diberikan mandat untuk menyekat akses PUBG di Afghanistan dalam tempoh 90 hari.

Menurut South Asia Index, Taliban mengharamkan PUBG kerana ianya “mempromosikan keganasan”. PUBG juga sebelum ini telah diharamkan di beberapa buah negara seperti China, Jordan dan India dengan kerajaan mensasarkan kepada versi mobile game itu.
Taliban juga telah mengharamkan lebih dari 23 juta laman web di Afghanistan yang mempromosikan apa yang dipanggil sebagai “kandungan tidak bermoral”.


Klip Rasmi Terbaru THE WITCHER MUSIM 3 Di Netflix


Epic Games Usik Peminat Dengan Pelancaran Fortnite Di China

China numba wan.

Fortnite kini adalah fenomena global. Tetapi, secara teknikalnya, ia belum lagi dinikmati oleh gamers ‘global’ kerana belum dilancarkan di China.
Melalui tweet terbaru, Epic Games telah mengusik peminat, yang mana ia mungkin memberi petanda bahawa Fortnite akan dilancarkan di negara tembok besar itu tidak lama lagi.
“Battle Bus akan berlepas. Destinasi, China”, kata tweet itu sambil memuatnaik gambar passport karakter dalam game itu yang telah dicop dengan tarikh 23/4/2018. Berkemungkinan besar, Fortnite akan dilancarkan di China pada tarikh tersebut, atau mungkin satu pengumuman akan dibuat pada tarikh itu.

The Battle Bus is taking off!
Destination, China. pic.twitter.com/UTGHx86RRA
— Fortnite (@FortniteGame) April 20, 2018
China sememangnya sebuah pasaran gaming yang cukup besar. Namun, ia lebih fokus kepada mobile gaming, dan gaming di PC dan konsol agak kurang mendapat tempat di sana.
Maka, apakah platform yang akan dilancarkan di China? Adakah hanya mobile atau kesemua platform yang ada untuk Fortnite? Sama-sama kita nantikan kata rasmi daripada Epic Games.


Halo Infinite Kembali Bersama Master Chief!

Akhirnya abanglong francais ini kembali!

“Korang akan sertai Master Chief dalam adventure beliau yang paling hebat bagi menyelamatkan dunia kemanusiaan,” kata ketua Xbox Phil Spencer.

Selepas kritikan yang diterima dari gamers berkenaan tempoh bermain sebagai Master Chief di dalam Halo 5 (2015), Halo Infinite akan meneruskan jalan cerita Master Chief selepas kejadian di dalam Halo 5.
Teaser tailer Halo Infinite ini dikuasai oleh game engine baru, Slipspace Engine, menurut 343 Industries. Ianya juga akan dibikin dengan art direction baru yang membawa francais Halo ke citarasa moden sambil memaksimakan keupayaan siri Xbox One. Helmet baru Master Chief dilihat sebagai langkah melaksanakan art direction tersebut.
Selain itu, game arked Halo: Fireteam Raven juga telah diumumkan baru-baru ini.


Apa Jadi Apabila 11 Messi VS 11 Maradona? Atau 11 Ronaldo VS 11 Ronaldinho? Memang Kelakar!

Tidak akan lengkap menjadi seorang peminat bola sepak yang tipikal sekiranya tidak pernah membandingkan siapa lagi hebat antara dua legenda yang tidak sezaman. Misalnya, membandingkan Lionel Messi dan Diego Maradona.

Tapi perbandingan ini boleh mencecah ke satu tahap kelucuan yang lebih mencuit hati apabila meletakkan 11 orang Messi dalam satu pasukan, berlawan dengan 11 orang Maradona. Ya, ia kedengaran sungguh pelik bin ajaib, tapi itulah yang terjadi dalam video-video yang dimuatnaik oleh Youtuber WorldOfPES.
Channel tersebut, setakat artikel ini ditulis, telah mengeluarkan 8 video PES 2017 yang meletakkan 11 orang pemain yang sama menentang 11 orang pemain lain yang sama. Momen paling kelakar adalah pada ketika awal video di mana pengulas menyebutkan barisan pemain, dan beliau akan menyebut “Maradona, Maradona, Maradona…” dan “Messi, Messi, Messi..” sebanyak 11 kali! Haha!
Nak tahu macam mana hasilnya? Haa, anda kenalah tonton sendiri.


Rasmi: Harga PS5 Naik Hampir Seluruh Dunia Termasuk Malaysia – Edisi Digital RM2,069, Edisi Disk RM2,499

Sony Interactive Entertainment (SIE) secara rasminya telah mengumumkan kenaikan harga pasaran untuk konsol PlayStation 5.
Kini, harga rasmi untuk PS5 Edisi Digital adalah RM2,069, manakala PS5 Edisi Disk pula adalah RM2,499.
Harga terbaharu ini sekaligus memperlihatkan peningkatan sebanyak RM200, di mana harga asal ketika pelancarannya pada Disember 2020 adalah RM1,869 (Edisi Digital) dan RM2,299 (Edisi Disk).
Dalam kenyataan yang dikeluarkan di PlayStation Blog, Presiden & CEO SIE, Jim Ryan mengesahkan yang peningkatan harga ini berlaku merentasi Eropah, Timur Tengah, Afrika, Asia Pasifik, Amerika Latin, dan Kanada. Walau bagaimanapun, tiada peningkatan harga di Amerika Syarikat.
Alasan yang diberikan atas peningkatan ini adalah cabaran ekonomi global termasuk kadar inflasi yang tinggi serta trend matawang yang buruk.
Sony turut menyatakan yang fokus utama mereka pada ketika ini adalah untuk meningkatkan bekalan unit PS5 supaya lebih ramai pemain dapat bermain konsol itu.


Xbox One Akan Menyokong Penuh Penggunaan Keyboard Dengan Adanya Xbox Live Creators Program

Microsoft melalui Xbox Live Creators Program akan membenarkan developers di Xbox One untuk melaksanakan sokongan penuh penggunaan keyboard.
Xbox Live Creators Program ialah cara Microsoft untuk melaksanakan fungsi-fungsi Xbox Live dan Windows secara terus ke dalam video game ciptaan mereka. Seperti yang didedahkan pada minggu ini di acara Build 2017, Xbox One kini mempunyai sokongan penuh penggunaan keyboard.
Menurut Digital Trends, Wakil Microsoft, Andrew Parsons mengesahkan semasa sesinya di Build 2017. Parsons berkata maklumat tersebut berbaloi untuk ditambah ke dalam penyampaiannya kerana beberapa developer agak tertanya-tanya tentang fungsi itu.

Namun, ceritanya berbeza pula untuk sokongan mouse. Jurutera Microsoft, James Yarrow berkata sokongan untuk input mouse “mungkin takkan berhasil”. Walau bagaimanapun, kemudiannya Parsons menyatakan kebanyakan model mouse tidak akan boleh digunakan di Xbox One, tapi sesetengah model boleh. Senarai model mouse yang boleh menyokong akan diperluaskan pada masa akan datang.
Ini tidak semestinya bermaksud korang boleh menggunakan mouse dan keyboard untuk mengawal Xbox One nanti. Tapi ia bermaksud bahawa video game sekarang boleh melancarkan fungsi yang terbina di dalamnya untuk menyokong kebolehan itu, yang mana akan membuka pintu untuk ciri tersebut menjadi lebih utama dalam Xbox.


Pasukan Blue adalah Heroes dalam Overwatch Fun Tournament Di ASUS Nvidia Product Launch!

Bila bercerita tentang eSports, pasti ramai terbayangkan dewan stadium besar, penaja-penaja besar, pasukan-pasukan bernama besar dan hadiah kemenangan pun besar!

Tetapi walaubagaimana tingginya status team eSports, kebanyakkan tapak permulaan mana-mana pasukan yang berazam tinggi adalah dalam acara mini tournaments. Jom layan pengalaman Liza Langkasuka dan Sarah Akirien sehari di ASUS Nvidia Product Launch dan Overwatch Fun Tournament Sabtu lepas!

Orange Internet Cafe, Taman Desa telah menyaksikan pelancaran produk terbaru dari syarikat Asus, motherboard ROG Strix X99. Untuk memeriahkan lagi hari itu, satu acara terbuka mini tournament telah diadakan khas untuk mana-mana pasukan yang berminat. Game yang terpilih adalah hasil terbaru dari Blizzard Entertainment iaitu Overwatch!
Waaah! Penganjur juga ada membuat demo VR Experience!
Wakil dari syarikat Asus menerangkan ciri-ciri terperinci ROG Strix X99.
Meja pameran motherboard canggih Asus. Uuuuuuu, nak satu!
Dengan pelbagai rupa watak aneh dan pembinaan peta persaingan yang bertahap kompetitif, walaupun Overwatch adalah game yang baru keluar dua bulan lepas – ia telah mendapat sambutan dalam dunia eSports seluruh dunia. Dengan hadiah terkumpul bernilai RM3,000, pertandingan Overwatch di hari pelancaran produk Asus telah memikat ramai pasukan gamers.
Antaranya adalah pasukan Overdogs, geng rakan-rakan sebaya yang sudah lama berkenalan dan banyak berlatih di kafe internet. Manakala kumpulan M8 Gaming pula yang berpengalaman tinggi sanggup membawa bukan satu tetapi dua pihak pasukan, M8 Alpha dan M8 Echo!
Acara mini tournament ini disertai 8 pasukan, setiap satu terdiri daripada 6 gamers. Pemenang ditentukan dalam pusingan best-out-of-three. Substitute dibenarkan hanya sebelum pertandingan dimulakan, tiada pengecualian!
Pasukan Overdogs menjamu selera nasi ayam yang disediakan!
Gamer ini nak cepat-cepat menyesuaikan diri dengan peralatan pertandingan. Oii rehat jap, makanlah dulu bro!
Ada juga sesi cabutan bertuah! Untunglaaaaah~
Sarah Akirien dan saya hadir pada acara tersebut sebagai casters sera menyiarkan aktiviti pasukan pada waktu pertandingan. Walaupun kami berdua lebih selesa bermain Overwatch versi PS4, kami pantas dapat membiasakan diri dengan keyboard dan mouse demi menyertai keseronokan casting game versi PC ini.
Ini adalah penting sebab selain dari membuat casting, kami juga menjadi admin dan mengendalikan kamera spectator mode! Barulah semua dapat memerhati dan mengikut semua aksi perlawanan!
Sarah giat ber-casting dan menulis perkembangan terbaru di laman Facebook!
Overdogs versus Team BTG! Korang dah bersedia tak?!
Menang atau kalah, semua gamers seronok dapat bertemu dan berborak dengan ahli persaingan. GGWP!
Server Overwatch versi PC tidak mengenal akaun Battle.net kami dari PS4, oleh itu kami meminjam akaun Mugen. Dengan ini, saya juga berperanan menolong pihak marshal untuk membina custom match dan mengenal pasti kesediaan kedua-dua belah pasukan.
Peranan menjadi admin adalah secara impromptu dan agak di luar sangka. Tetapi ianya memberi saya peluang untuk bergaul dengan mesra via chat dengan ahli-ahli pasukan. Mereka juga cepat menunjuk ajar bila saya kena menyusun karakter mereka dalam senarai yang betul.
Berikutnya adalah satu contoh pusingan pertandingan. Saksikanlah koordinasi pasukan MBT-SYN yang sangat terancang!

Overwatch Fun Tournament Finals! Waaaaah, sempat pilih gambar avatar! Nih lah team spirit!
Setelah lama berusaha menghadap cabaran, dua pasukan yang layak bertembung di peringkat akhir adalah pasukan Blue dan pasukan M8 Echo!
Combat map yang pertama adalah peta hybrid King’s Row, di mana pasukan Blue menunjukkan koordinasi yang sangat hebat! Mereka dapat bertahan dalam bahagian Defend dan juga bermaju ke hadapan dalam bahagian Attack! Pasukan M8 Echo pula menunjukkan kuasa penuh dalam bahagian Attack di peta Dorado. Dengan semangat membara, mereka berjaya membawa payload ke checkpoint terakhir dalam masa yang singkat!
Tetapi pasukan Blue menyahut cabaran sebagai satu kumpulan penyerang dan dapat membanteras pertahanan M8 Echo dalam masa yang lebih singkat! Tahniah pasukan Blue yang muncul juara akhirnya!

Sumber: Nvidia Overwatch Fun Tournament
Pemenang ketiga, pasukan Team BTG!
Pemenang kedua, pasukan M8 Echo!
Juara Overwatch Fun Tournament, pasukan Blue!
Syabas dan tahniah pada pasukan pemenang-pemenang dan juga pada semua yang turut hadir! Semoga berjumpa lagi sebab bidang eSports Malaysia could always use more heroes!
Dari JomGaming pula, saya dan Sarah ingin mengucapkan terima kasih kepada Orange eSports kerana berpeluang untuk bersama memeriahkan lagi pertandingan mini Overwatch Fun Tournament. Kami akan sentiasa menantikan perkembangan terbaru dan mengharapkan lebih banyak lagi acara yang menarik dan merangsang!


Game Bulanan PlayStation Plus Januari 2023 – Star Wars Jedi: Fallen Order, Fallout 76, Axiom Verge 2

Para pelanggan PlayStation Plus nampaknya memulakan tahun baharu 2023 dengan senyuman.
PlayStation Asia telah mengumumkan senarai game bulanan yang akan diberikan dalam langganan PlayStation Plus untuk pasaran Asia bagi bulan Januari 2023.
Ianya adalah seperti berikut, yang boleh diambil bermula 3 Januari 2023 untuk ketiga-tiga tahap Essential, Extra dan Deluxe:
Star Wars Jedi: Fallen OrderFallout 76Axiom Verge 2
Bagi korang yang masih belum ambil game-game percuma untuk bulan Disember 2022, korang masih ada masa sehingga 2 Januari 2023.


Sony Malaysia Adakan Tinjauan Tentang Jualan PS5 Untuk Pemain Tempatan

Menjelang beberapa bulan sahaja sebelum pelancaran PlayStation 5, pastinya cabang Sony di setiap negara sedang mempersiapkan persediaan terbaik untuk melancarkan konsol generasi akan datang itu, dan Sony Malaysia juga tidak terkecuali.
Diumumkan di laman Facebook rasmi, Sony Malaysia telah memberikan pautan kepada orang ramai untuk menjawab tinjauan tentang PS5 yang mereka sediakan. Antara soalan yang ditanyakan ialah konsol apa yang dimiliki sekarang, game PS5 yang diminati, PS5 edisi apa yang ingin dibeli (edisi biasa atau edisi digital), berminat untuk beli secara online atau di kedai fizikal dan beberapa soalan lain.
“Pandangan anda adalah bermakna dan juga menggalakkan kami untuk menyampaikan hiburan yang lebih baik untuk anda,” kata Sony Malaysia.
Korang boleh bantu Sony Malaysia dengan memberikan input dan menjawab tinjauan tersebut di pautan ini.

Walaupun sudah menghampiri bulan September 2020, Sony masih lagi belum mengumumkan tarikh pelancaran dan harga pasaran PS5. Buat masa ini, mereka hanya menyatakan yang ia akan dilancarkan pada hujung tahun ini.

Pembangun-Pembangun Game PS5 Kongsikan Bagaimana DualSense Akan Mengubah Pengalaman Gaming


PSX2017: Siri Uncharted Sudah Terjual Melebihi Daripada 40 Juta Salinan

Sic parvis magna. Greatness from small beginnings.

Setelah berada dalam hati peminat selama 10 tahun bermula dari Uncharted: Drake’s Fortune sehingga karakter-karakter di samping Nathan Drake yang mendapat stand-alone tersendiri dalam Uncharted: The Lost Legacy, siri Uncharted ternyata memberi impak mendalam kepada PlayStation dan juga Naughty Dog.
Untuk menyambut sambutan meriah 10 tahun Uncharted, PlayStation Experience 2017 menjemput pelakon suara utama yang menjayakan siri Uncharted iaitu Nolan North (Nathan Drake), Emily Rose (Elena Fisher), Richard McGonagle (Sully), Claudia Black (Chloe Frazer), Laura Bailey (Nadine Ross), Troy Baker (Samuel Drake), Graham McTavish (Lazarevic/Charlie Cutter) dan Robin Atkin-Downes dalam satu panel berkongsi pengalaman manis pahit mereka bersama-sama terlibat dalam siri Uncharted.

Rata-rata pelakon suara utama dan juga pembangun Naughty Dog tidak menyangka bahawa siri Uncharted akan mencatat kejayaan begitu besar dengan mencapai angka sebanyak 41.7 juta salinan terjual termasuk jualan Uncharted: The Nathan Drake Collection iaitu gabungan keseluruhan tiga game Uncharted sebelum ini hanya untuk PS3 re-mastered untuk PS4.
Ini adalah pencapaian yang membanggakan apabila dilihat angka jualan pada Mei tahun lepas iaitu sebanyak 28 juta salinan terjual bermakna jualan Uncharted meningkat dua kali ganda sehingga kini.

Perjalanan Nathan Drake sudah pun berakhir dengan A Thief’s End tetapi apakah langkah seterusnya bagi siri Uncharted? Nampaknya Uncharted akan mula mengorak langkah ke layar perak dengan Tom Holland akan melakonkan watak sebagai Nathan Drake muda dan diarahkan oleh Shawn Levy dan skrip ditulis oleh Joe Carnahan.
Walaupun Naughty Dog tidak terlibat dalam adaptasi filem Uncharted, ini semua bergantung kepada Sony dan saya harapkan filem Uncharted dapat menyambung kembali nostalgia dan keseronokan pengembaraan seperti apa yang pemain rasakan semasa bermain game Uncharted.


Middle-Earth: Shadow Of War Ditunda, Monolith Inginkan Kualiti Sebaik Siri Sebelumnya

Dikongsi oleh Micheal de Plater, menurusi livestream Monolith baru-baru ini.

Monolith Productions telah mengumumkan bahawa mereka akan menunda tarikh pelancaran bagi Middle-earth: Shadow of War dari 22 Ogos ke tarikh baru iaitu 10 Oktober nanti.
Menurut Micheal de Plater iaitu ketua bahagian kreatif di Monolith telah menyatakan bahawa Shadow of War membawa pelbagai penambahan kepada siri ini termasuklah dari segi saiz map, bilangan musuh, kekompleksan sistem pertarungan dan juga sistem Nemesis yang cukup unik bagi siri ini.
Buat masa ini, Monolith Productions dikhabarkan sedang giat dalam proses untuk memperbetulkan sebarang masalah yang ada dalam Middle-earth: Shadow of War.
Jika korang berminat untuk menonton livestream ini, kami sudah sisipkan video tersebut dibawah. Disamping membincangkan situasi terkini Shadow of War, ia turut mempersembahkan beberapa aksi baru dalam kebolehan bertarung.


Muzik Bagi Destiny 2 Sangatlah Epik, Syahdu Dan Percuma Untuk Korang Dengar!

Muzik Halo, ikonik. Muzik Destiny 1, meremang bulu. Destiny 2, juga sama! Dengarkan secara percuma di Youtube!

Kalau korang inginkan muzik orkestra yang bisa naikkan semangat dan membuai perasaan, kasi dengar album penuh Destiny 2 yang dinaikkan oleh Bungie.
Terdapat 33 track dengan 2.5 jam playtime kesemuanya dan menurut komposer-komposer album ini iaitu Michael Salvatori, Skye Lewin, C. Paul Johnson, Rotem Moav, dan Peter Schlosser – muzik bagi Destiny 2 cuba membayangkan peradaban manusia berhadapan dengan tragedi kemusnahan dan memberi inspirasi untuk kembali melawan dan mengambil semual hak mereka!
Korang boleh juga membeli soundtrack Destiny 2 versi digital pada harga USD10 – korang boleh unlock emblem ‘Resonant Chord’ Destiny 2 disamping mendapat fail-fail audio dalam format MP3, Lossless, dan FLAC.


Syed Saddiq: “Razer Sedang Lihat Potensi Untuk Bina Bandar Hiburan Digital Di Malaysia, Yang Pertama Di Asia Tenggara”

Hab esports Asia Tenggara.
Menteri Belia & Sukan, YB Syed Saddiq Syed Abdul Rahman bersama CEO Razer, Min-Liang Tan. Sumber: Facebook.
Hujung minggu lalu, Menteri Belia & Sukan, YB Syed Saddiq Syed Abdul Rahman telah mengadakan lawatan rasminya ke Singapura. Seperti dilaporkan sebelum ini, antara fokus beliau dalam lawatannya ini adalah pembangunan esports dan pekerjaan belia.
Dalam kenyataannya terbaru, Saddiq mendedahkan yang beliau telah bertemu dengan CEO Razer, Min-Liang Tan serta berkongsi serba sedikit apakah yang telah dibincangkan bersama.
Antara perkembangan menarik yang beliau kongsikan ialah bagaimana Razer kini sedang melihat potensi untuk membangunkan Bandar Hiburan Digital (Digital Entertainment City) di Malaysia.
“RAZER sedang melihat potensi untuk membina Digital Entertainment City di Malaysia dengan kerjasama Kementerian Komunikasi [dan Multimedia] YB Gobind Singh dan MDEC [Malaysia Digital Economy Corporation]. Jika berhasil, ia bakal menjadi yang pertama di Asia Tenggara. Pelaburan masuk dijangka melebihi RM4 billion. KBS akan membantu dalam sudut pembangunan arena esports Malaysia pertama di sini.”
Dalam pertemuan yang berlangsung selama dua jam itu, Saddiq menjelaskan lagi tentang bagaimana industri esports ini akan memberikan impak kepada ekonomi negara secara keseluruhannya:
“Min Liang adalah bukti bahawa gamer juga adalah aset negara. Beliau memecahkan stereotaip buruk kepada gamer. Malah, ramai peneraju Silicon Valley dengan nilaian berbillion dolar juga adalah dari komuniti gamers sendiri.”
“Esports is the present & the future. Ia bukan sahaja industri gaming, tetapi industri limpahan akan terhasil seperti industri digital, gaming developers, ecommerce, virtual reality tech, artificial inteligence dan ini memberi peluang pekerjaan kepada rakyat Malaysia.”
Akhir sekali, Saddiq turut mencadangkan Muar, Johor sebagai kawasan untuk dibangunkan bersama Razer.
“Saya juga mencadangkan kawasan Muar dibangunkan dengan kerjasama RAZER di Johor. Pelaburan swasta akan dibawa masuk untuk pekerjaan berimpak tinggi kepada rakyat.
Banyak lagi perbincangan akan dilakukan dengan digital business partners untuk menambah peluang kepada rakyat terutamanya generasi muda.”


Ragnarok X: Next Generation Lancarkan Acara Guild Wars Di Asia Tenggara, Pertempuran Setiap Hari Sabtu

Pada 23 Julai lalu, Nuverse telah mengumumkan bahawa Ragnarok X: Next Generation akan melancarkan kemaskini GvG yang dinantikan ramai dalam beberapa minggu akan datang.
Guild yang direka oleh pemain akan berupaya diuji keberanian dan kebersamaannya menentang antara satu sama lain dalam pertempuran PvP epik berskala besar.
Guild Wars akan berlangsung setiap hari Sabtu pada jam 9 malam mengikut waktu negara masing-masing, dan akan berjalan selama 45 minit. Ia akan berlangsung di semua server dengan World Level yang lebih tinggi daripada 55, dan akan dibuka kepada semua pemain dengan Base Level lebih daripada 35 yang terdapat dalam satu guild.
Terdapat 5 pangkalan kesemua sekali untuk guild-guild takluki dan kemudian mempertahankannya — terletak di Geffen, Alberta, Morroc, Izlude Island, dan Payon.

Sebagai seorang peminat setia Raganarok Online, korang pasti akan mengetahui bahawa Guild Wars merupakan medan uji kekuasaan untuk semua pengembara dalam Midgard. Dalam Ragnarok X: Next Generation, sistem GvG membawakan fungsi yang sama seperti dalam game asal, dengan pelbagai guild bertempur untuk menguasai pangkalan di beberapa bandar Midgard dengan memusnahkan kristal Emperium yang tersimpan di dalamnya.
Guild pertama yang berjaya melakukan sedemikian akan menjadi pula pelindung kepada pangkalan tersebut dan harus mengusir keluar guild-guild lain yang berhajat untuk menguasainya.
Acara ini terbahagi kepada 3 fasa: Siege War, Clash of Champions dan Defensive War.

Dari segi ganjaran, dengan hanya menyertai Guild Wars, pemain akan berpeluang untuk memperoleh GvG Participation Chests berdasarkan aksi-aksi yang dilakukan seperti menumpaskan ahli guild musuh, atau menghidupkan semula rakan sepasukan di medan pertempuran.
Bagi yang berjaya memenangi Guild Wars, pemain akan mendapat barangan eksklusif City Owner Chests yang mengandungi Guild Contribution dan Shadow Equipment Materials. Selain itu, pemain juga diberi akses kepada Abyssal Arcade iaitu sebuah battleground PvP istimewa di mana kesemua lima guild pemenang perlu menewaskan bos khas MVP yang kemudiannya akan memberikan peralatan yang terbaik dalam game, serta pusat pertemuan yang menghadiahkan material Shadow Equipment tahap tinggi.

Ragnarok X: Next Generation merupakan sebuah game mobile 3D MMORPG berdasarkan francais Ragnarok Online. Dalam kenyataan media yang dikeluarkan, kira-kira sebulan selepas pelancarannya di Asia Tenggara, game ini telah berjaya mencapai 5 juta muat-turun, mengumpulkan sekitar 1 juta pemain aktif pada setiap hari.
Korang boleh muat-turun Ragnarok X: Next Generation untuk iOS di sini, dan Android di sini.


Open World Dalam Cyberpunk 2077 Akan Lebih Kecil Berbanding The Witcher 3, Tapi Lebih Padat

Siapa yang dah mainkan The Witcher 3, pastinya sudah cukup kenal betapa besarnya open-world yang disajikan oleh CD Projekt Red dalam game ini.
Kini, game akan datang yang sedang dibangunkan studio yang berpangkalan di Poland itu ialah Cyberpunk 2077, dan kita semua tertanya — apakah open-world dalam game futuristik ini akan sama besarnya dengan The Witcher 3?
Bercakap kepada Gamesradar, penerbitnya, Richard Borzymowski telah mendedahkan bahawa open-world dalam Cyberpunk 2077 akan lebih kecil, namun bandarnya akan lebih padat berbanding The Witcher 3. Kata beliau:
“Kalau kamu lihat dari permukaan, [dari segi] kilometer persegi, maka Cyberpunk 2077 mungkin akan lebih kecil berbanding The Witcher 3, tapi kepadatan kandungannya, ambil dunia The Witcher dan himpitkannya, buangkan kawasan lapang dan hutan di antaranya.”
“Semestinya, dalam The Witcher kami bawakan open-world yang lorong dan hutan yang luas di antara bandar-bandar kecil dan bandar-bandar besar seperti Novigrad, tapi dalam Cyberpunk 2077 kami letakkan di dalam Night City.”
Jangan korang lupa juga bahawa Night City akan menyajikan lebih banyak lokasi yang bersifat menegak. Bermakna, pemain akan boleh menerokai bangunan-bangunan serta pencakar langit korporat. Jadi, Cyberpunk 2077 pasti akan menampilkan satu pengalaman yang cukup luas kepada para pemain.

Cyberpunk 2077 akan dilancarkan pada 16 April 2020 untuk PC, PS4 dan Xbox One.


Ada The Witcher 3 Di PS4 Atau Xbox One? Tebus Game Yang Sama Di PC Secara Percuma

Platform gaming di PC, GOG, yang turut dimiliki oleh CD Projekt Red, telah membuat satu promosi yang begitu menguntungkan kepada para pemain.
Sekiranya korang memiliki The Witcher 3: Wild Hunt di PS4 atau Xbox One atau mana-mana platform gaming PC seperti Steam, Origin, Epic Games Store — korang berpeluang menebus game ini di platform GOG secara percuma.
Maaf kepada pemain di Nintendo Switch, disebabkan tiada integrasi dengan Switch, maka korang tidak layak untuk mendapatkan tawaran ini, menurut FAQ yang dinyatakan di laman GOG.
Tawaran ini sedang berlangsung sekarang dan akan tamat pada 23 Jun 2020, 7 malam (waktu Malaysia).
Edisi yang korang akan dapat secara percuma di GOG ini bergantung kepada edisi yang korang miliki di platform lain itu. Bermakna, kalau korang ada edisi standard The Witcher 3, maka korang akan dapat edisi yang sama di GOG. Begitu jugalah kalau korang memiliki edisi Game of the Year. Dalam kata lain, tiada penaiktarafan edisi yang ditawarkan.
Sebagai peringatan, korang hanya akan boleh menebus sekiranya korang memiliki salinan The Witcher 3 ini secara digital. Untuk korang yang membeli disk fizikal di PS4 dan Xbox One, maaflah ya.
Cara untuk menebus tawaran ini sangat mudah. Muat-turun GOG Galaxy 2.0 di sini. Kemudian, selepas selesai install, korang perlu ‘Connect Platform’ — iaitu menyambungkan akaun GOG dengan akaun mana yang korang mempunyai salinan game tersebut — sama ada PlayStation Network, Xbox Live, Steam, Origin, atau Epic Games Store.
Selepas puas bermain The Witcher 3 di platform lain, bolehlah ulang semula di GOG pula. Selamat menebus!


Battle of Jakku Bermula Hari Ini, Jom Tengok Launch Trailer & Gameplay 10 Minit

DLC percuma Star Wars: Battlefront yang pertama, Battle of Jakku akan menemui para pemain bermula hari ini.

Mereka dah pun upload video Launch Trailer untuk DLC terbaru ini (video di atas), dan ia sangat memukau. Ia terasa berbeza dari Launch Trailer untuk game penuh sebelum ini, dengan rentak dan corak yang dipaparkan ada sedikit kelainan.
Ia ditampilkan dengan corak yang lebih pantas serta penuh dengan letupan dan gameplay X-Wing & Tie Fighter, dalam suasana yang lebih huru-hara – seolah-olah disuntik dengan jiwa siri Battlefield.

Battle of Jakku adalah DLC percuma yang pertama untuk game ini, di mana mereka yang pre-order sebelum ini dapat memainkannya pada hari ini, dan bagi yang tidak, mereka akan boleh download-nya pada 8 Disember kelak.
DLC ini berlatarbelakangkan 29 tahun sebelum Star Wars: The Force Awakens – Episod ke-7 untuk siri filem ini yang akan mula ditayangkan di pawagam bermula 17 Disember.
DLC ini juga bakal menampilkan 2 map baru dan 1 game mode baru, iaitu mode Turning Point.
Jom kita tengok pula gameplay sebenar DLC ini berdurasi 10 minit dari IGN.com

JomBaca: Star Wars Battlefront: Boleh Beli or Boleh Blah!?


Hi-Fi Rush: Boleh Beli Or Boleh Blah!?